Deiziadur gregorian - Wikipedia\nGraet e vez deiziadur gregorian eus an deiziadur en implij en Europa hiziv an deiz. Implijet e vez ivez an deiziadur-se er Stadoù bet trevadennet gant Europiz gwechall hag en un darn vat eus ar bed a-hend-all.\n1.2 Ar reizhadennn c'hregorian\n2 Degemer an deiziadur nevez\n2.1 Frizenn gronolokel an tremen d'an deiziadur gregorian\n3 Reizhadennoù an deiziadur gregorian\nDiazezet eo war deiziadur juluan Roma an Henamzer. Un deiziadur heolel eo a gemer da boent dave kelc'htro an Douar en-dro d'an Heol a bad 365,2422 devezh enno 24 eurvezh a 60 munut a 60 eilenn vetrek pep hini. Reiñ a ra an deiziadur gregorian un amzer keitat a 365,2425 devezh evit ur bloaz. A-benn suraat un niver a zevezhioù leun dre vloaz e ranker ouzhpennañ un devezh bizeost d'an 29 C'hwevrer a-wechoù. (gwelet Bloavezh bizeost).\n400 bloaz e pad kelc'hiad klok an deiziadur gregorian : tri c'hantved a ya 24 kelc'hiad juluan (tri bloavezh 365 devezh mui ur bloavezh 366 devezh) d'o ober, mui ur c’hantved a ya 25 kelc'hiad juluan d'e ober.\nRannadur[kemmañ | kemmañ ar vammenn]\nRannet eo an deiziadur gregorian e daouzek miz, strollet e pevar zrimiziad :\nGenver, 31 deiz\nC'hwevrer, 28 pe 29 deiz\nMeurzh, 31 deiz\n90 pe 91 deiz\nEbrel, 30 deiz\nMae, 31 deiz\nMezheven, 30 deiz\nGouere, 31 deiz\nEost, 31 deiz\nGwengolo, 30 deiz\nHere, 31 deiz\nDu, 30 deiz\nKerzu, 31 deiz\nMont a ra ur prantad 7 devezh d'ober ur sizhun. Bep a anv zo da zeizioù ar sizhun : Sul eo an deiz kentañ, heuliet gant Lun, Meurzh, Merc'her, Yaou, Gwener ha Sadorn.\nPeurliesañ e vez koublet implij an deiziadur gregorian gant hini an hoalad kristen, da lavaret eo goude JK.\nDa notenniñ emañ n'eus ket bet a vloaz 0 ; kregiñ a ra ar c'hantvedoù hag ar milvedoù gant ar bloaz niverenn Unan. Setu perak eo krog an XXIvet kantved hag an IIIe milved d'ar 1añ Genver eus ar bloaz 1 eus an trede milved, da lavaret eo e 2001, ar bloaz 2000 o vezañ an hini diwezhañ eus an XXvet kantved.\nAr reizhadennn c'hregorian[kemmañ | kemmañ ar vammenn]\nPennañ diforc'h zo etre an deiziadur gregorian hag e ziagentad, an deiziadur juluan eo dasparzh ar bloavezhioù bizeost.\nEvel merket a-us, e pad ar bloavezh trovanel, da lavaret eo prantad treiñ keitat an Douar en-dro d'an Heol, kement a 365,2422 devezh.\nDre ouzhpennañ ur bloavezh bizeost bep 4 bloaz e lakae an deiziadur juluan pad keitad ur bloaz da 365,25 devezh. Degas a rae ur rikladur a 8 devezh dre vilved e-keñver an amzer wir. Gant se e rikle war-gil deiz gouel Pask, termenet gant kedez-Veurzh, war-du miz C’hwevrer.\nSetu ma voe divizet dilemel ar bloavezhioù bizeost evit ar bloavezhioù zo lieskementadoù eus 100 hep bezañ lieskementadoù eus 400. Evel-henn, 1600 ha 2000 zo bet bloavezhioù bizeost, 1700, 1800 ha 1900 n'int ket bet avat.\nGant ar reolenn-mañ en em gaver gant ur bloavezh a 365,2425 devezh e lec’h 365,2422 devezh evel ma tlefe bezañ, da lavaret eo ur reñver tri deiz bep 10 000 bloaz. Kinniget ez eus bet kemm ar reolenn evit sellet ouzh lieskementadoù 4 000 evel ouzh bloavezhioù boas. Dre ma ya war verraat ar bloaz trovanel eus e-tro 0,5s dre gantved avat ha dre ma'z a ivez war hiraat an deiz eus 1.64 milisekondenn dre gantved, n'haller ket soñjal tizhout al live resister-se rak, an eil dre egile, n'eo ket gwashoc’h eget an diasurder war pad ar bloavezh a-benn 10 000 bloaz.\nDegemer an deiziadur nevez[kemmañ | kemmañ ar vammenn]\nEn e vuilh Inter gravissimas embannet e 1582 e tivizas ar Pab Gregor XIII ma vefe heuliet ar Yaou 4 Here diouzhtu gant ar Gwener 15 Here evit adtapout ar rikladur bet o kreskiñ a-hed ar c’hantvedoù. (Munud : dre ma voe lamet kuit 10 devezh ez eo marvet Santez Tereza a Avila en nozvezh etre ar 4 hag ar 15 Here 1582). Ar pal a oa herzel ouzh rikladur deiz gouel Pask (ar Sul goude loariad kentañ kedez-Veurzh) a yae war-du mizioù an hañv.\nMat eo merzout n'eo ket bet degemeret an deiziadur gregorian en Europa war un dro e pep lec'h. E talvoud eo bet lakaet gant Gregor XIII er Stadoù ma oa o ren. Polonia, Spagn ha Portugal en degemeras raktal. E Frañs hag e Breizh e voe an hevelep bloavezh. N'eo nemet en XVIIIvet kantved ma voe degemeret an deiziadur-se gant Breizh-Veur, protestant avat.\nPelloc'h eo bet c’hoazh ar broioù protestant all da zegemer ar reizhadenn c’hregorian rak, evel ma lavare ar steredoniour Johannes Kepler, e kavent gwelloc’h kaout dizemglev gant an astroù eget kaout emglev gant ar Pab.\nE Rusia eo bet ret gortoz Dispac'h Here 1917, zo c’hoarvezet e miz Du e gwirionez hervez an deiziadur gregorian, evit gwelet Stad nevez an URSS o tegemer an deiziadur gregorian e 1918.\nEvel-just, evit an istorourien, eo ur gwir torr-penn ar c’hemmoù deiziadur disheñvel-se. Evit gwir, un teul saoz deiziet eus an 10 Genver 1603 zo bet skrivet diwezhatoc’h eget un teul spagnol deiziet eus ar 15 Genver eus an hevelep bloavezh. Da skouer, marvet eo William Shakespeare ha Miguel de Cervantes d'an hevelep deiziad (23 Ebrel 1616), met ket d'an hevelep deiz ! Ganet eo Isaac Newton e 1642 e Breizh-Veur, met evit ar broioù dindan an deiziadur gregorian eo bet ganet e 1643\nEmsavadegoù zo bet e Breizh-Veur pa voe lakaet an deiziadur nevez e talvoud e 1752 rak lod a lavare e vije ret dezho paeañ ur feurm klok gant 21 devezh digor gwirion hepken. Ouzhpenn-se e voe lakaet deroù ar bloaz d'ar 1añ Genver ha n'eo ket mui e dibenn Meurzh.\nFrizenn gronolokel an tremen d'an deiziadur gregorian[kemmañ | kemmañ ar vammenn]\nReizhadennoù an deiziadur gregorian[kemmañ | kemmañ ar vammenn]\nMa n'eus ket bet stoket ouzh pennsoñjoù ar reizhadenn c'hregorian, n'eo ket bet heñvel evit an aozadur anezhi avat. Kavet ez eus bet abeg, evel-just, en e liammoù gant ar gristeniezh, a-hed an hoalad kristen, gant ar gouelioù relijiel, gant ar sent. Kaset eo bet lod da ijinañ raktresoù laikeloc’h evel, da skouer, evit ar C'hallaoued, an deiziadur republikan ijinet ganto da vare an dispac'h gall. Met, ma reas berzh ar reizhiad vetrek, an deiziadur avat, en deus graet kazeg. Gwir eo ne oa ket gwall entanus evit an dud ar soñj da gaout un devezh diskuizh bep 10 devezh (decadi) e-lec’h bep seizh devezh.\nKavet ez eus bet abeg en doare ma oa savet an deiziadur e-unan :\nmizioù kemmus ar pad anezho (eus 28 da 31 devezh) a zegas luz e dielfennadur ar stadegoù armerzhel ;\ndiaes eo lakaat anv an deizioù da genglotañ gant o niverenn er miz ;\npad an trimiziadoù (un tamm berroc'h eo an trede trimiziad eget an eil) ;\nniver a sizhunioù (4,33 ?) dre viz ;\nkemm deiziad devezhioù gouel zo evel Pask.\nMet e gwirionez, n'eo ket an dibab zo bet graet gant Mab-den zo e kaoz. Ur fed eo ne glot ket ar bloavezh steredoniel gant un niver leun a zevezhioù, na kennebeut kelc’hiad al Loar ha ret mat eo rannañ an niver a zevezhioù en ur bloavezh ma venner en em adkaout un tammig bihan.\nDegaset en deus an diaester-se un toullad kinnigoù reizhañ a erbed implijout pennaenn an Deiz epagomenek. Graet e vez devezh epagomenek eus un devezh gwenn na gemerer ket e kont evit diskont ar sizhun. Pa vez ouzhpennet un devezh epagomenek ar bloaz (pe daou evit ar bloavezhioù bizeost) en em gaver gant ur gont rik a 364 = 7×52. An hevelep mennozh eo a gaver e deiziadur republikan an Dispac’h gall gant ar gourdeizioù (deizioù ouzhpenn).\nDibabet e oa bet pad ar mizioù evit klotañ mui pe vui gant ul loariad. Evel-se e c’halle an holl dud, desket pe zizesk, gouzout mui pe vui, en ur sellet ouzh kemm tres al Loar, pegoulz e oa aet ur miz hebiou ; pouezus e oa ivez en em zaveañ ouzh al Loar evit ar vartoloded (gouzout eus ar mareoù) hag evit al labourerien-douar (labourioù noz er parkeier, koulzioù hadañ). Ha pa vefe gwir eo distennet hiziv al liamm strizh a unane an dud ouzh lusk an natur n'haller nemet stadañ e klask an darn vrasñ eus ar reizhadennoù kinniget mirout mizioù a bad e-tro ul loariad. Menegomp memes tra an deiziadur baha'i implijet er vahaiegezh. Mard eo diazezet mat war ur bloavezh heol a grog da-geñver ar gedez-Veurzh (21 Meurzh), eo dibar ivez rak dilezel a ra an dave d'al Loar evit pad ar mizioù. En deiziadur-se ez a 19 miz a 19 devezh d'ober ur bloavezh. Etrelakaet eo ar 4 devezh ouzhpenn ret evit klokaat ur bloaz etre an 18vet hag an 19vet miz. Graet e vez gourdeizioù eus an deizioù-se.\nA-hed an tri c’hantved diwezhañ ez eus bet degaset meur a ginnig reizhañ. Kinigoù an deiziadur hollvedel ha re an deiziadur stabil eo ar re anavezetañ anezho. E-tro kreiz an XXvet kantved e voe renet studiadennoù, broudet gant Kevredad ar Broadoù ha, d'e heul, gant an ABU, evit reizhañ an deiziadur. Dilezet eo bet ar strivoù-se da-heul ar gwask lakaet war an ABU gant Stadoù evel SUA, Breizh-Veur, an Izelvroioù pe, c’hoazh, Indonezia, kuit da zirenkañ hengounioù relijiel evit doare.\nNiverus eo bet an aozerien skiant-faltazi o deus c’hoariet gant mennozh un deiziadur a orin eus an Douar implijet un deiz, marteze a-walc’h, en egorad a-bezh, hag a vije bet kollet ar soñj eus ar rag ma oa bet savet, ha betek soñj ar blanedenn zouar, kement hag ober.\nEdmond Rostand ar romantour gall, eus e du, en e oberenn vrudet Cyrano de Bergerac, a glaske touellañ e lennerien oc’h embann e oa ur Sadorn eus ar 26 Gwengolo 1655... ur Sul e oa anezhi a-benn ar fin !\n366 deiz an deiziadur gregorian\nJean-Claude Even : Calendrier romain. Méthode de recherche et de vérification des dates de Jules César à l'An 2000. Trégrom. 1980\nAdtapet diwar « https://br.wikipedia.org/w/index.php?title=Deiziadur_gregorian&oldid=1860943 »


Prezegenn gant "Talbenn ar mammoù" e Roazhon\nE brezhonegEvenements à venir en BretagneLocalRENNES\nUr sindikad « henvroadelour » eo Talbenn ar Mammoù (Front de Mères e galleg). Trouz a zo er mare-mañ diwar e benn rak ar mennozhioù dalc’het gant ar gevredigezh-mañ a zo kontet « gouennelour », « henvroadelour » hag « enep-republikan ». Setu ar pezh a c’heller lenn war plegoù-dibleg an Talbenn da skouer :\n« Parents noirs, arabes et musulmans, parents habitant les quartiers populaires, êtes-vous sereins quand vous confiez vos enfants à l’école le matin ? Êtes-vous rassurés à l’idée qu’ils y passent l’essentiel de leur vie ? «\nSetu degouezhet ar gevredigezh-mañ e Breizh bremañ : e Roazhon ez eus bet savet ur skourr hag a aozo ur brezegenn d’ar 27 a viz du.\nE-touez an temoù a vo lakaet ar gaoz warno disadorn emañ « eñvorioù ha treuzkas ar yezhoù ». Eus peseurt « yezhoù » a zo kaoz amañ ? Arabeg ha yezhoù estren all pe yezhoù ar vro, brezhoneg ha gallaoueg ?\nHa petra soñjal eus an tem « stourm a-enep feulster ar polis » ?\nPeadra zo d’en em enkreziñ atav…\nTalbenn ar mammoù\nCulture 27/12/2021 04:06\nE brezhoneg 19/11/2021 05:38\nSant-Jakez al Lannoù (35) n’eo ket Sant-Jakez ar Yezhoù !\nE brezhoneg 17/11/2021 09:33


1 Komz an AOTROU a voe disklêriet da Sofonia mab Kushi, mab Gedalia, mab Ameria, mab Ezekiaz, en deizioù Jozia mab Amon, roue Juda.\n2 Me a lakaio da vont da goll an holl draoù war-c'horre an douar, eme an AOTROU.\n3 Lakaat a rin da vont da goll an dud hag al loened, da vont da goll laboused an neñvoù ha pesked ar mor, hag abegoù da gouezhañ gant ar re fall, hag e lamin an dud a-ziwar c'horre an douar, eme an AOTROU.\n4 Astenn a rin va dorn war Juda ha war holl dud Jeruzalem, hag e lamin eus al lec'h-se ar pezh a chom eus Baal, hag anv e servijerien hag e aberzhourien,\n5 hag ar re a stou war an toennoù dirak arme an neñvoù, hag ar re a stou en ur douiñ dre an AOTROU hag en ur douiñ ivez dre o roue,\n6 hag ar re a zistro diouzh an AOTROU, hag ar re ne glaskont ket an AOTROU ha ne soñjont ket ennañ.\n7 Chom peoc'h dirak an Aotrou AOTROU! Rak tost eo deiz an AOTROU, rak an AOTROU en deus aozet un aberzh, ha santelaet en deus e re bedet.\n8 En deiz aberzh an AOTROU, e kastizin ar briñsed ha mibien ar roue, hag an holl re a wisk dilhad estren.\n9 Hag e kastizin en deiz-se an holl re a lamm dreist an treuzoù, hag ar re a leugn ti o aotrou a daerder hag a floderezh.\n10 En deiz se, eme an AOTROU, e vo klevet kriadennoù eus dor ar Pesked, yudadennoù eus an eil karter, hag un diskar bras eus ar c'hrec'hiennoù.\n11 Garmit c'hwi, tud Maklesh! Rak distrujet eo an holl re a werzh, distrujet eo an holl dud-se bec'hiet a arc'hant.\n12 Hag e c'hoarvezo en amzer-se ma furchin Jeruzalem gant lampoù, ha ma kastizin he zud en em stag war o lec'hidenn hag a lavar en o c'halonoù: An AOTROU ne raio na mad na droug.\n13 O madoù a vo preizhet hag o ziez gwastet. Savet o devo tiez, met ne vint ket o chom enno, ha plantet o devo gwini, met n'evint ket eus o gwin.\n14 Tost eo deiz bras an AOTROU, tost eo ha dont a ra gant hast. Klevet eo mouezh deiz an AOTROU, neuze an den kreñv a laosk kriadennoù c'hwerv.\n15 Un deiz a gounnar eo an deiz-se, un deiz a dristidigezh hag a anken, un deiz a zistruj hag a c'hlac'har, un deiz a deñvalijenn hag a zic'houloù, un deiz a goabr hag a vrumenn,\n16 un deiz a shofaroù (= trompilhoù e korn maout) hag a c'halv-diwall a-enep ar c'hêrioù kreñv hag an tourioù uhel.\n17 Lakaat a rin an dud en estrenvan, hag e kerzhint evel dalled, dre m'o deus pec'het a-enep an AOTROU. Hag o gwad a vo skuilhet evel ar poultr, hag o c'hig evel lastez.\n18 Nag o arc'hant nag o aour ne c'hellint o dieubiñ en deiz kounnar an AOTROU, ha gant tan e warizi e vo kuzumet an douar holl. Rak dre un distruj leun ha trumm e skoio war holl dud an douar.\n1 Sellit pizh ouzhoc'h hoc'h-unan, broad divezh,\n2 a-raok ma c'hano an urzh, ha ma tremeno an deiz evel ur bellenn, a-raok ma teuio deiz kounnar an AOTROU warnoc'h, a-raok ma teuio deiz kounnar an AOTROU warnoc'h!\n3 Klaskit an AOTROU, c'hwi holl tud izel ar vro, c'hwi hag a ra ar pezh a c'hourc'hemenn! Klaskit ar wirionez, klaskit an douster! Marteze e viot lakaet e surentez en deiz kounnar an AOTROU.\n4 Rak Gaza a vo dilezet, Askelon a vo un dismantr, kaset e vo kuit Asdod e-kreiz an deiz, hag Ekron a vo diskaret.\n5 Gwalleur d'an dud a zo o chom e-kichen ar mor, da vroad ar Geretiz! Komz an AOTROU a zo a-enep deoc'h, Kanaan, douar ar Filistined! Da zistrujañ a rin betek na'z po den ken.\n6 Ha bro ar mor ne vo nemet peurvanoù, logelloù mêsaerien ha parkoù deñved.\n7 Hag e vo an aodoù-mañ evit nemorant ti Juda, eno e peurint. D'an abardaez e tiskuizhint e tiez Askelon, rak an AOTROU o Doue o gweladenno hag a zegaso en-dro o sklaved.\n8 Klevet em eus dismegañsoù Moab ha kunujennoù mibien Ammon, p'o deus dismegañset va fobl hag en em savet gant rogentez a-enep he harzoù.\n9 Setu perak, me a zo bev! eme AOTROU an armeoù, Doue Israel, Moab a vo evel Sodom ha mibien Ammon evel Gomora, ul lec'h goloet a linad, ur vengleuz holen, ur glac'har da viken. Nemorant va fobl o freizhataio, ha nemorant va broad o ferc'henno.\n10 Kement-se a c'hoarvezo dezho en abeg d'o lorc'hentez, dre m'o deus dismegañset ha goapaet pobl AOTROU an armeoù.\n11 An AOTROU a vo spontus en o enep, rak kas a raio da netra holl zoueoù an douar, ha pep den a stouo dirazañ en e vro, ha zoken holl inizi ar broadoù.\n12 C'hwi ivez, Kushiz, c'hwi a vo lazhet dre va c'hleze.\n13 Astenn a raio e zorn war-zu an hanternoz hag e tistrujo Asiria, ober a raio eus Niniv ur glac'har, ul lec'h sec'h evel ur gouelec'h.\n14 Tropelloù a gousko en he c'hreiz, loened a bep seurt, ar pilikant hag an heureuchin a vo o chom e-touez togennoù e golonennoù. Kriadennoù a vo klevet ouzh ar prenestroù, an distruj a vo war an treuzoù, hag al lambrusk sedrez a vo lamet kuit.\n15 Hounnezh eo ar gêr laouen a veve e surentez, hag a lavare en he c'halon: Me ha netra nemedon! Penaos eo deuet da vezañ ur gouelec'h, un toull evit al loened? Piv bennak a dremeno e-biou dezhi a c'hwitello hag a hejo e zorn.\n1 Gwalleur d'ar gêr disent ha saotret, d'ar gêr na ra nemet gwaskañ!\n2 N'he deus ket selaouet ar vouezh, n'he deus ket degemeret ar reizhadur, n'eo ket en em fiziet en AOTROU, n'he deus ket tostaet ouzh he Doue.\n3 He renerien en he c'hreiz a zo leoned o yudal, he barnerien a zo bleizi an abardaez na lakaont netra a-du evit ar mintin.\n4 He frofeded a zo rok ha tud fall, hec'h aberzhourien o deus saotret an traoù santel, gwallerien int e-keñver al lezenn.\n5 An AOTROU a zo reizh en he c'hreiz, ne ra ket a zireizhder. Bep mintin e laka e varnedigezhioù er sklêrijenn, ha ne vank ket d'henn ober, met an den direizh n'anavez ket ar vezh.\n6 Kaset em eus da netra broadoù, o zourioù a zo distrujet, gwastet em eus o straedoù, kement ken na dremen den enno. O c'hêrioù a zo gwastet, diboblet ken n'eus annezad enno.\n7 Hag e lavaren: Va doujañ a ri da nebeutañ, degemer a ri kelennadurezh. Neuze he chomaj ne vo ket distrujet, ar pezh am boa divizet a-enep dezhi! Met hastet o deus huduraat o holl oberoù.\n8 Setu perak, va gortozit, eme an AOTROU, d'an deiz ma savin evit an diwisk. Rak divizet em eus dastum ar broadoù, ha bodañ ar rouantelezhioù, evit skuilhañ warno va c'hounnar, holl dan va fulor, rak an douar holl a vo lonket dre dan va gwarizi.\n9 Neuze e troin muzelloù ar pobloù e muzelloù glan, evit ma c'halvin holl anv an AOTROU, evit ma servijint anezhañ a-unvan.\n10 Eus tu all da stêrioù Kush, va azeulerien, merc'h va re stlabezet, a zegaso din profoù.\n11 En deiz-se ne vi ken mezhek en abeg d'an holl oberoù ec'h eus pec'het drezo a-enep din; rak neuze e lamin eus da greiz an holl re a zo bet laouen gant da lorc'h, ha ne gendalc'hi ken da vezañ lorc'hus war venez va santelezh.\n12 Lezel a rin ez kreiz ur bobl izel ha dinerzh, a lakaio he fiziañs en anv an AOTROU.\n13 Nemorant Israel ne raio ket a zireizhder, ne lavarint ket a c'hevier, n'en em gavo ket en o genoù un teod touellus, met peuriñ a raint hag e tiskuizhint, ha ne vo den da spontañ anezho.\n14 Kan a levenez, merc'h Sion! Laosk kriadennoù a eürusted, Israel! Bez laouen ha laouena da galon, merc'h Jeruzalem!\n15 An AOTROU en deus tennet ar setañsoù douget ez enep, pellaet en deus da enebour. Roue Israel, an AOTROU, a zo ez kreiz, ne weli ken ar gwalleur.\n16 En deiz-se e vo lavaret e Jeruzalem: Na'z pez ket aon! Sion, arabat da'z taouarn dinerzhañ.\n17 An AOTROU da Zoue a zo ez kreiz, ar Galloudeg az saveteo. Laouen e vo en abeg dit eus ul levenez brasañ, ober a raio peoc'h en e garantez, laouenaet e vo diwar da benn gant ur c'han tridus.\n18 Dastum a rin ar re a zo trist, pell diouzh ar bodadegoù meur; deuet int diouzhit, warno e pouez an dismegañs.\n19 Setu, en amzer-se em bo d'ober gant da holl waskerien. Dieubiñ a rin ar gammed, dastum a rin a re a zo bet kaset kuit. Hag e rin anezho un abeg a veuleudi hag a enor en holl vroioù ma'z int bet dismegañset enno.\n20 En amzer-se ho lakaat a rin da zistreiñ, en amzer-se ho tastum a rin, rak ho lakaat a rin da gaout brud ha meuleudi e-touez holl bobloù an douar, pa zistroin hoc'h harluidi dirak ho taoulagad, eme an AOTROU.


décembre | 2016 | ur blog eo …\nPublié le 22/12/2016 par Yann-Ber\nAr vuhez gwezhiat, ar gwezhiañ, a c’hoarvez evit Hannah Arendt eus labourat, oberiañ ha niñvañ.\nPetra a c’hoarvez gant labourat ? Debriñ zo beveziñ, distrujañ ar boued. Debriñ a ran evit adtapout gremm da labourat, ha labourat a ran evit kaout boued. Kelc’htroek eo arvez bevedel gwezhierezh mab-den, adkregiñ a ra heñvel. Bevañ a ra an den, genel, ober bugale, mervel.\nPrientiñ ur meuz avat zo un oberiañ, lakaat er bed un oberenn, seveniñ ur c’halvezad dieil. Aesoc’h e vefe din debriñ geot en ur prad evel forzh peseurt buoc’h.\nPediñ tud ha lakaat ar meuz war an daol zo niñvañ, degas d’ an dud un egor liessek dre hanterouriezh ar meuz a zo ennañ kalz muioc’h eget ar boued lakaet e-barzh, kalz muioc’h eget istor, stuzegezh an dud o deus degaset din ar rekipe, ar jestroù, ar binvioù, an danvezioù, treuzfurmet ganin en ur meuz resis, anavezet ha kaset a zen da zen, a remziad da remziad ken ma krou ur padelezh, un amzerelezh padus gantañ frond ar beurbadelezh, an istor.\nEr meuz eo endalc’het liessegezh an amzer, eus prientiñ ar boued, betek ar mare ma vo rannet etre an dud a zebro hag a zistrujo ar meuz en e alvezelezh.\nGwezhiañ an den zo bepred war un dro labour, oberiañ ha niñvañ, beveziñ, sevel ur c’halvezad, hag e lakaat er bed dirak an denion.\nAnat ez eus furmoù kamm evel lonkañ ur voestad chokolad, pe korvoiñ labour ar re all, pe arvestiñ ouzh an denion ha chom er-maez eus an niñvañ.\nAn den avat a zo e oberioù war un dro labour, ober ha niñvañ.\nMarteze eo gwir evit kement buhez a zo war an douar.\ne sigur henvoaz\nPublié le 21/12/2016 par Yann-Ber\nEr gourleur e komze un ambilher laouen eus henvoaz Nedeleg, menegiñ a rae ar ganaouenn Petit Papa Noël skignet war yoc’h an arvalion prederiet da vountañ o c’harigelladoù bitailh.\nBep bloaz, da vare Nedeleg bannañ ar ganaouenn heskennus-se, a viskoazh, hag un henvoaz eo ?\nPetra eo un hengoun neuze ? Elfennoù a vefe stag ouzh orin ur gummuniezh tud ?\nAr marvailhoù n’int na henvoaz na hengoun. Bez ez int oberennoù ur stuzegezh, oberennoù bev ha n’eo ket kalvezadoù doujet e koun d’un dra bennak, pe stag ouzh ul lid a zistrofe da vareoù resis eus ar bloaz, pe e degouezhioù resis.\nDisoñjet mik int bet gant ar boblañs\nO lec’h a oa, hag a zo, hag a vo, er pemdez.\nTremenet int eus lod bev niñv pemdeziek ur stuzegezh da zafar kenderc’herion arbennikaet kalvezadoù arvestel, aet int d’ ur rann eus nevid an arvestoù. Koulz eo lavarout ez int kalvezadoù marv ur stuzegezh varv.\nKollet o deus o roll ezteurel, kelaouiñ, pleustriñ dezevout an dud, da emgantañ er c’henderc’hañ-beveziñ, e kor ar beved. Labour int, ha roet o deus labour d’un toullad tud. Kollet o deus ul lod bras eus o ferzhioù oberiañ ha niñvañ. Bastañ a reont da veved ar sorbiennourion hag o selaouerion dre neveziñ o barregezhioù askenderc’hañ : diduiñ a dalvez da askenderc’hañ an nerzh labour distrujet, genel ur c’horvoder zo bezañ e tro da astenn e veved.\nHag e tizh ar c’halvezadoù kenderc’het diwar an oberennoù tremenet muioc’h eget poblañ an alvezelezh ? Hag e tizhont an oberiañ eleze sevel ar bed ma kav mab-den e badelezh, e istor ? Hag e tizhont maezhienn an niñvañ eleze un egor kumuniezhel, un eskemm, ur bon d’ an nit ?\nDa sevel ur bed un tamm pinvidikoc’h ‘ta, hag e vo a-walc’h dimp kanañ a-bouez-penn Petit Papa Noël ?


Pajenn:Pompery - Quelennou var labour pe gonnidegues an douar, 1851.djvu/204 - Wikimammenn\nPajenn:Pompery - Quelennou var labour pe gonnidegues an douar, 1851.djvu/204\nma né feller caout goal chanz en oc’h clasq guellad ar ouen dré quézec divroet, é renquer ober gât marc’hou envel doc’h hô ré ; neuzé ez eer var an ent mad, ac eun digouez mad a vezo ivez er guellidiguès ar ouen.\nAr boët dreist bep tra a ra al loënnet, ha ro dezhô hô c’hiz ac hô talloudégues. Evel-sé, eur boëtach crêo ha sec’h, nemet querc’h, coulz lavar, en deus roëd dar c’hézec red hô izilli nerzus. Hô eubeuillen nalfent quet ta mirout ho zoaré nac hô c’horf el Léon, bro lec’h né gaver nemet nebeut a foën ha nebeut a guerc’h, ha lec’h né voëteer ar c’hézec nemet gât lann bil, panézou, guellien caol, pé ieotennou glaz, seurt boët ac hô zalc’ho ato pouner ha goag. A-hend-al, nebeut a gonnideien zo en eun doaré dober quézec red, pé quézec brézel, couzien a c’houlennont boët ha quempen mizus, né labouront nemet nebeut, tam avéchou, neller hô guerza nemet dhô fevar bloas ; ha, pad ar maré-zé, ellont caout droug, dré zigouez, ac a zigas aliez hô talloudégues da netra.\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/204&oldid=141415 »


Vini Reilly (The Durutti Column), Primavera Sound Festival, 2 a viz Gouere 2007\nThe Durutti Column a zo ur strollad sonerien saoz post-punk savet e 1978 e Manchester. Er strollad e kaver ar gitarour ha soner piano Vini Reilly, ha peurliesañ an tabouliner Bruce Mitchell. Hag ivez Keir Stewart (gitar boud, kenaozerien ha harmonica) ha Poppy Morgan (piano).\n1.1 Izili gentañ\n1.2 1979-1990: Factory Records\n1.3 1990 ha goude : goude Factory\n2 Arvesterien pe get?\n2.2 Pladennoù all\n2.3 Pladennoù enrollet war al leurenn (live)\nE 1978 e voe savet ur strollad gant Tony Wilson hag Alan Erasmus, hag a savfe Factory Records ur pennadig goude. Ennañ e oa sonerien bet izili eus Fast Breeder: Chris Joyce (taboulinoù) ha Dave Rowbotham (gitar). Ganto e teuas ar gitarour Reilly, hag a sone gitar er strollad punk Ed Banger and The Nosebleeds, ar c'haner Phil Rainford, ar soner kenaozer Stephen Hopkins hag ar soner gitar boud Tony Bowers. Rainford a guitaas ar strollad e miz Gouere.\nAr strollad a sonas er Factory club hag ec'h enrollas div ganaouenn a voe embannet war ar bladenn gentañ embannet gant Factory Records, an dastumad anvet A Factory Sample (ur bladenn 7" doubl, gant tonioù gant Joy Division,John Dowie ha Cabaret Voltaire). Dres a-raok enrollañ o fladenn gentañ e savas diemglev etre Wilson hag Erasmus evit a selle ouzh dibab ar produour, Martin Hannett. Lod brasañ izili ar strollad, war-bouez Reilly, a savas The Mothmen, ha Joyce and Bowers az eas da seniñ e Simply Red.\nAzalek ar mare-se e voe The Durutti Column raktres personel Reilly. Bruce Mitchell ha sonerien all a gemeras perzh gwech ha gwech all, pe evit seniñ pa veze enrollet pladennoù, pe evit seniñ war al leurenn. Gant Mitchell ha Wilson e voe meret ar strollad e-pad ma oa produet gant Factory hag e-pad meur a vloaz goude freuz-stal an ti-embann.\nDiazezet eo anv ar strollad war hini Buenaventura Durruti, hag a oa e penn ur bagad anarkourien e-pad Brezel Spagn. E 1967 e voe embannet un trakt anvet Distro bagad Durruti gant Etrevroadel saviadelour hag anvet e voe "The Return of the Durutti Column" pladenn gentañ ar strollad.\n1979-1990: Factory Records[kemmañ | kemmañ ar vammenn]\nEvit ar bladenn gentañ, The Return of the Durutti Column (1980) he zitl, e kenlabouras Reilly gant ar produer Martin Hannett. Embanandur kentañ ar bladenn a voe gwerzhet en ur golo paper-traezh (bet fardet gant meur a zen eus Factory, evel — hervez Wilson — Joy Division). Ar mennozh a zeue eus al levr anvet Eñvorennoù gant Guy Debord hag a oa ivez goloet gant paper-traezh. Ar sonerezh a oa gwall zisheñvel diouzh ar sonerezh post-punk a veze graet d'ar mare-se, daoust ma'z embannas Reilly e oa un arzour eus al luskad "new wave". Ouzhpenn an albom e oa ur bladenn bleg (flexidisc) warni daou don bet savet gant Hannett e-unan.\nLC a voe embannet e 1981. Enrollet e voe hep Hannett, met gant an tabouliner Bruce Mitchell. Ar bladenn EP Deux Triangles a zeuas er-maez e 1982. Ur bladenn warni tri zon sonet gant ur piano ha tamm gitar ebet eo. Reilly ha Mitchell a savas o-unan Another Setting (1983) met e 1984 e kreskas ar strollad hag e voe degemeret ennañ Richard Henry (trombon), Maunagh Fleming]] (korn saoz hag oboell), Blaine Reininger (violoñs ha violoñs alto), Mervyn Fletcher (saksofon), Caroline Lavelle (violoñsell) ha Tim Kellett (trompilh). An albom Without Mercy, bet kempennet gant John Metcalfe, a oa ur bladenn sonerezh nemetken, diazezet war ar barzhoneg La Belle Dame sans Merci: A Ballad gant John Keats.\nGolo Another Setting\nKellett and Metcalfe a chomas er strollad, hag asambles gant Reilly ha Mitchell e savjont Circuses and Bread (Factory Benelux, 1985) ha Domo Arigato, ur bladenn bet enrollet war al leurenn e Tokyo, hag a voe ar bladenn sonerezh pop kentañ bet embannet e stumm ur CD er Rouantelezh-Unanet.\nGolo Domo Arigato\nAn albom anvet The Guitar and Other Machines a zeuas er-maez e 1987. Produet e voe gant Stephen Street, hag a broduas ivez Viva Hate (1988) gant Morrissey, ma son gitar Reilly.\nGolo Vini Reilly\nAn albom anvet Vini Reilly a zeuas er-maez e 1989, ha produet e voe gant Reilly ha Street. Warni e klever sample sonerezh ha kan (Otis Redding, Tracy Chapman, Annie Lennox, Joan Sutherland).\nMitchell a sonas war un ton nemetken war an albom Obey the Time (1990). Ar peurrest eus ar bladenn a voe savet gant Reilly e-unan. Ur bladenn ma klever levezon ar sonerezh elektronek eo.\nGolo Obey the Time\n1990 ha goude : goude Factory[kemmañ | kemmañ ar vammenn]\nE-pad ar pemp bloaz da-heul freuz-stal Factory Records ne voe embannet nemet ur bladenn gant The Durutti Column : Lips That Would Kiss (1991), un dastumadeg single ha tonioù chomet diembann pe bet embannet gant Factory Benelux eo. Da-heul e teuas Dry (1991) ha Red Shoes (1992), ma klever enrolladennoù disheñvel eus tonioù bet enrollet a-raok hag un nebeud re all chomet diembann betek-henn.\nGolo Red Shoes\nE 1993 e klaskas Tony Wilson adsevel Factory Records, ha Sex and Death a voe ar bladenn gentañ embannet gant Factory Too (un is-rann eus London Records). Produet e voe gant Stephen Street, ha Mitchell, Metcalfe ha Peter Hook (New Order) agemras perzh er raktres. Time Was Gigantic ... When We Were Kids a voe embannet e 1998 ha produet gant Keir Stewart. Stewart a sonas ivez war tonioù zo, hag abaoe en deus kenlabouret meur a wech gant Reilly.\nEtre 1996 ha 1998 e voe adembannet gant Factory Too/London an eizh albom (The Return of the Durutti Column, LC, Another Setting, Without Mercy, Domo Arigato, The Guitar and Other Machines, Vini Reilly hag Obey the Time) a oa bet embannet gant Factory Records.\nEchu e voe gant Factory Too e 1998, ha neuze e voe produet pladennoù The Durutti Column gant tiez-embann dizalc'h evel Artful Records (Rebellion e 2001, Someone Else's Party e 2003, Keep Breathing e 2006, Idiot Savants e 2007) pe gant Kookydisc (Tempus Fugit e 2004, Sunlight to Blue . . . Blue to Blackness e 2008).\nArvesterien pe get?[kemmañ | kemmañ ar vammenn]\nEr film 24 Hour Party People e weler Vini Reilly o seniñ en Haçienda, ha n'eus den ebet er sal. En displegadennoù a ya da-heul an DVD e klever Tony Wilson o lavarout ez eo direizh, rak selaouerien en doa Vini Reilly : "ma kasit anezhañ da Bortugal e vo 200 arvester, ma kasit anezhañ da Bariz e 800 arvester, hag e Manchester e vo 500 pe 600 anezho".\nThe Return of the Durutti Column (Factory FACT 14, 1980 - golo orin ar bladenn vinil graet gant paper-traezh - adembannet e 1996 e CD : fazioù e roll an tonioù hag un ton eus ar bladenn vinil ('Beginning') a vank) (#7)\nAnother Setting (Factory FACT 74, 1983 -fazioù e roll an tonioù en holl CDioù) (#4)\nAmigos Em Portugal (Fundação Atlântica, 1983 - adembannet e CD gant Kooky e 2005) (#11)\nSay What You Mean, Mean What You Say EP (Factory FAC 114, 1985 - ouzhpennet war ar CD Without Mercy) (#5)\nCircuses and Bread (Factory Benelux FACD 154, 1986 - adembannet e 1993 gant ur golo nevez gant Les Disques Du Crepuscule, titl : "Bread and Circuses") (adembannet gant LTM e 2008 gant ar golo orin ha 9 c'hanaouenn ouzhpenn LTMCD 2510)(#11)\nThe City of Our Lady (Factory Fac 184/A, 1986) gant Debi Diamond (#46)\nThe Guitar and Other Machines (Factory FACT 204, 1987) (#13)\nVini Reilly (Factory FACT 244, 1989) (#5)\nHeaven Sent (It was called digital. It was Heaven sent) (F4, 2005 - c'hwec'h ton, da bellgargañ nemetken)\nTreatise on the Steppenwolf OST (LTM CD2518, 2008)\nShort Stories for Pauline (FBN36) - Chomet diembann. An tonioù a gaver war 'Lips That Would Kiss' hag adembannadur Circuses and Bread. 1983.\nThe Sporadic Recordings (TTTTTTTTT CD, 1989 - demo ha tonioù chomet diembann - Vini Reilly, ket DC)\nDry (Materiali Sonori, 1991 - dastumadeg tonioù savet er bloavezhioù 1980 ha chomet diembann)\nRed Shoes (Materiali Sonori, 1992 - dastumadeg tonioù savet er bloavezhioù 1980 ha chomet diembann ha Greetings Three EP)\nReturn of the Sporadic Recordings (Kooky, 2002 - CD doubl - adembannadur Sporadic gant tonioù diembann ouzhpennet)\nSporadic Three (Kooky, 2007 - dastumadeg tonioù chomet diembann)\nLive At The Venue (VU, 1983 - enrollet er Rouantelezh-Unanet, 1983 - pladenn vinil orin : 4000 skouerenn - adembannet e CD e 2004)\nDomo Arigato (live) (Factory FACT 144, 1985 - enrollet e Japan 4/85)\nOne Night In New York (US ROIR - cassette only release in 1987, CD 1993 - CD adembannet e 1999, adanvet "A Night In New York" gant tonioù ouzhpenn ha fazioù e roll an tonioù)\nLive in Bruxelles 13 August 1981 (LTM CD 2008, gant un atersadenn skingomz gant Vini Reilly)\nValuable Passages (Factory FACT 164 UK/Relativity US, 1986 - LP doubl, CD)\nThe First Four Albums (Factory, 1988 - 4 CD set of Return Of, LC, Another Setting and Without Mercy/Say What You Mean... - Return Of disc has original LP tracks, in correct order)\nLips That Would Kiss (Factory Benelux CD, 1991 - single eus penn-kentañ ar bloavezhioù 1980 ha tonioù chimet diembann betek-henn)\nThe Best Of The Durutti Column (WEA UK, 2004 - CD doubl)\n↑ 1,0 1,1 1,2 ha1,3 Strong, Martin C. (1999) "The Great Alternative & Indie Discography", Canongate\n↑ ,MySpace: The Durutti Column\n↑ Liner notes to "The Durutti Column Live at the Bottom Line, New York" by A.H. Wilson\n↑ Atersadenn Vini Reilly, [[13 a viz Eost 1981, Muntplein (Brussels)]\nHoll sonadegoù ar strollad\nForom war Yahoo!\nPennad war Allmusic.com\nAdtapet diwar « https://br.wikipedia.org/w/index.php?title=The_Durutti_Column&oldid=1906061 »\nKemmoù diwezhañ degaset d'ar bajenn-mañ d'an 5 Gou 2021, da 20:28.


Pajenn:Morvan - Kenteliou hag istoriou a skuer vad evit ar Vretoned, 1889.djvu/369 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/369\navel evit stanca an hent ouzomp, hag hor plaoufi pa dremenimp.\n— Tron-de-ler, ar C’hallez ne lezo ket he lonca evel eur gellienen gant eur pesk. Ma sonch d’ar moroc’het-ze e zeont d’hon lonca en eur c’hinaouat, e pakint eur souezen.\nAr c’habiten a zavas trum var he scaon c’hed, he luneden hir-velet ganthan en he zorn. Ne voue ket pell na velaz ervad e voa guir ar pez a lavare ar gedour. Eul lestr forbanet pe laeron vor, arabet pe vedouinet euz an Afrik a ioa oc’h ho gortoz hag o tenna he daol nij evit dilamet varnezho evel eur sparfel var eul labous.\nEno neuze e savas freuz ha tousmac’h. Ar c’habiten a grie : beac’h d’ar stur, beac’h d’an tan, beac’h d’an armou ; ar vartolodet pephini d’he labour ha beach var al lestr ! Ar veachourien a grene evitho ho unan hag evit ho danvez, ho arc’hant ; ar merc’hed a vouele, a gunude, a grie fors.\n— Ar merc’hed d’an traon, er c’hamprou, eme ar c’habiten, ha chom eno ken na dear d’ho zenna ac’hano. Ar veachourien o deuz aoun a rai evel ar merc’hed, ha ger ebet ken. Ar voazed n’o deus ket a aoun a gemero armou da zicour ar vartolodet, ha buan, rag ar voricoted-hont o deus naoun a gredan, hag o deus mall e rofemp ho meren dezho. — Alo, potred, eun abaden zans a vezo, ha red eo lacat he oll rubanou d’ar C’hallez evit diskuez d’ar pennou maout-ze ez euz eul lestr ama hag a voar en em gempen a zoare p’en deus da vont e touez an dud.\nEp dale ar vartolodet o doa digaset var ar pont armou a bep seurt, fuzillou, sabrinier, bouc’hilli. Ar veachourien a ioa chomet eun antercant bennag anezho da zicour ar vartolodet, hag a ioa gantho oll pistolennou tro.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/369&oldid=162545 »\nKemmoù diwezhañ degaset d'ar bajenn-mañ d'an 19 Mae 2020, da 08:20.


C'hwezigellad - Wikipedia\nAr c'hwezigellad a vez graet eus droug ar c'hwezigell. Ar c'hleñved-se zo un danijenn eus ar c'hwezigell degaset gant bakteriennoù zo (kolibazhelloù a gaver en un doare naturel er bouzelloù) peurliesañ met gallout a ra bezañ degaset gant un dra bistrius : louzeier a-enep ar c'hrign-bev pe skinouriezh. C'hoarvezout a ra aliesoc'h gant ar merc'hed, dre ma'z eo berroc'h o c'han-troazhañ, ha ma kresk ar riskl da gontammiñ pe da vulumañ.\nAbegoù[kemmañ | kemmañ ar vammenn]\nGallout a ra droug ar c'hwezigell bezañ degaset gant ar bakteri Escherichia coli, gant ur seurt torzhellegezh , gant foueennoù zo, gant un allergiezh, pa vez garet skinatadurioù eus an divgroazell (skinouriezh),\nDisheñvel e vez an arouezioù hervez abeg droug ar c'hwezigell met peurliesañ e c'houzañv ar c'hlañvour diwar :\ntanijennoù pa droazh (poanioù bras pe brasoc'h a-raok, goude pe e-pad tremen an troazh) ;\npollakiuriezh (troazhadennoù a gementadoù bihan hag alies-kenañ) ;\nan ezhomm da vont da droazhañ mallus, memes pa ne vez ket troazh ;\nbarradoù poan e traoñ ar c'hof hag e live an divlez ;\nroudoù gwad en troazh ;\nroudoù linwad en troazh.\nAdtapet diwar « https://br.wikipedia.org/w/index.php?title=C%27hwezigellad&oldid=1482480 »\nKemmoù diwezhañ degaset d'ar bajenn-mañ d'an 5 Ebr 2013, da 00:30.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Michael Healy-Rae) (KildareStreet.com)\nResults 1-20 of 839,391 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Michael Healy-Rae)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Michael Healy-Rae)


Ar seizh sent hag an Dro-Vreiz | Becedia\n"An nep a vo ket bet graet an Dro Breiz gantañ pa oa bev a ranko heñ ober ur wech marv, met o vont war-raok eus ment e arched ur wech bep seizh bloaz."\nLakaat a ra al lavarenn spontus-mañ da soñjal e levr Anatol Ar Braz, Mojenn an Ankou, bet savet e dibenn an XIXvet kantved.\nAn Dro-Vreiz a bed ar pic’hirin da vont eus iliz veur da iliz veur seizh eskopti kornôg Breizh o lezel a gostez re Roazhon ha Naoned, da laret eo ar re bet savet gant diazezerien Breizh er VIvet kantved. Ar pic’hirinaj-mañ a chom end-eeun e diabarzh bevennoù Breizh a-raok an IXvet kantved, d’ar mare ma voe ebarzhet kontelezhioù Roazhon ha Naoned.\nUn dalvoudegezh arouezel a beurvad a zo gant an niverenn seizh. Stag eo ouzh al lidoù gouestlet da veur a strollad sent evel seizh sent kousket Ephèse.\nSant Padarn eus Bro Gembre, en e vuhez skrivet en XIvet kantved, a zo mesket gant sant Padern eus Gwened hag e vuhez a ra anezhañ en un doare splann unan eus “seizh sent eskibien Breizh”. Al levr Roman de Brut a venneg anezho ivez en XIIvet kantved, eus un tu all La Chanson de Rolland a venneg ar seizh sent hep resisaat hag eskibien diazezerien int.\nArouez ar seizh sent a zo stag ouzh Tro-Vreiz ar seizh sent diazezerien ha eskibien en un doare kadarn nemet e tro ar bloaz 1300. Ar meneg kentañ n’eus ket tu da dabutal a vez kavet e prosez sentelezhadur sant Erwan.\nN’eus bet moarvat morse kalz a bic’hirined hag e dibenn ar XVvet kantved ez eo aet da get. Ur glakerez-vara he dije graet an Dro-Vreiz koulskoude tro-dro d’ar bloavezh 1800 hervezh Anatol Ar Braz.\nAr pic’hirinaj, divoaz en e framm hag a ra un troaid, aet diwar spered an dud a zo bet brudet endro a drugarez da labourioù Julien-Toussaint Trevidic e dibenn an XIXvet kantved, d’ar mare ma teu sent ha sevenadur Breizh da vezañ d’ar c’hiz endro. Koulskoude ar pal a oa kentoc’h lakaat ur glad war wel o soñjal dija en douristelezh hag, e 1950, Florian Le Roy a embann ul levr touristañ evit an Tro-Vreiz.\nLañs a zo roet da vat e 1994 war atiz Philippe Abjean, animatour ar gevredigezh “Hentoù an Dro-Vreiz”. Brud a zeu buan tro dro d’ar pic’hirinaj. Ha pa vefe ret kalsk un displeg ekologel, touristel, breizhek pe relijiel, pe an holl war ur dro e penn ar bic’hirined, al lusk a zo marteze da glask en ezhomm “ober endro ul lec’h sakr eus an douar gwallgaset gant an denelezh” ma heulier komzoù Brigitte Bleuzen.


Wrong Turn (film, 2003) - Wikipedia\nWrong Turn (film, 2003)\nWrong Turn zo ur film spont ha slasher stadunanat sevenet gant Rob Schmidt ha skrivet gant Alan B. McElroy. Aktourien ar film eo Desmond Harrington, Eliza Dushku, Emmanuelle Chriqui, Jeremy Sisto, Kevin Zegers ha Lindy Booth. Ar film a zo bet embannet d'an 30 a viz Mae 2003. Ar c'hentañ film eo en heuliad filmoù Wrong Turn.\nStudierien binvidik, Rich Stoker ha Halley Smith, zo o krapat ur menez en ur c'hoad e Virginia Kornôg. A-greiz- holl pa erru Rich e beg ar menez e vez lazhet a-raok ma errufe ar vaouez. Unan bennak a grog da hejañ-dihejañ kordenn ar vaouez betek rediañ anezhi da droc'hañ ar gordenn. Kouezhañ a ra betek al leur. Gloazet don klask a ra tec'hout met trapet eo gant orjal dreinek ha sachet e donder ar c'hoad.\nTri devezh war-lerc'h, ur studier war ar medisinerezh, Chris Flynn, zo o vleniañ war-zu ar menezioù en Greenbrier County evit mont d'un emvod aferioù. War e hent stanket eo gant ur stouf goude ur gwallzarvoud war an hent. Paouez a ra e oto en un arsav dour-tan ha goulenn un hent all. Un den kozh a embann n'eo ket ur mennozh mat rak dañjerus eo ar menezioù. Chris a gav un hent pri dre sellet ouzh ur gartenn en arsav hag a heuilh anezhi. Stekiñ a ra gant e oto ouzh un SUV. An oto a oa bet trapet gant ur pej ha stanket eo ar strollad tud yaouank a oa o vont da gampiñ: Jessie, Carly, Scott, Evan ha Francine. Buan e teuont a-benn da gompren eo bet toullet rodoù an oto dre ur pej. Evan ha Francine a c'hortoz e-kichen an otoioù e-pad ma ya ar re all da glask sikour. An daou a zo lazhet gant un den dianav en ur vont er c'hoad. Ar re all a gav ur gabanenn kuzhet er c'hoad ha mont-tre da glask ur pellgomz. Saouzanet int o welet tammoù korfoù e pep lec'h dre an ti. Klask a reont tec'hout pa zistro perc'henned an ti. Tri dendebrer zo o vevañ eno: : Three Finger, Saw Tooth ha One Eye. Ar re-se a zeu en ti gant korf Francine, hag ar strollad tud yaouank kuzhet a wel ar c'horf o vezañ didroc'het evit bezañ keginet ha debret.\nDesmond Harrington evel Chris Flynn\nEliza Dushku evel Jessie Burlingame\nEmmanuelle Chriqui evel Carly\nJeremy Sisto evel Scott\nKevin Zegers evel Evan\nLindy Booth evel Francine\nJulian Richings evel Three Finger\nGarry Robbins evel Saw Tooth\nTed Clark evel One Eye\nYvonne Gaudry evel Halley Smith\nJoel Harris evel Richard "Rich" Stoker\nDavid Huband evel Trooper\nWayne Robson evel Old Man\nJames Downing evel Trucker\nAdtapet diwar « https://br.wikipedia.org/w/index.php?title=Wrong_Turn_(film,_2003)&oldid=1981480 »


Mário Jorge Lobo Zagallo - Wikipedia\n(Adkaset eus Mário Zagallo)\nMário Jorge Lobo Zagallo (pell anavezetoc'h evel Mário Zagallo), bet ganet d'an 9 a viz Eost 1931 e Maceió (Alagoas, Brazil), a zo bet ur melldroader etrebroadel brazilian, aet da c'hourdoner da-heul e amzer c'hoarier.\nMário Zagallo e 1974\nKib vell-droad ar bed (evel c'hoarier)Aozañ\nAraoger kreiz pe askeller kleiz e bost dezhañ war an dachenn, kemeret en devoa perzh e daou zalc'h :\nKib vell-droad ar bed 1958 bet aozet e Sveden ma oa aet ar maout gant skipailh broadel Brazil evit ar wech kentañ. Perzh e oa eus ar skipailh – Gilmar - Djalma Santos, Bellini, Nílton Santos, Zito - Orlando Peçanha, Garrincha - Didi, Vavá, Pelé, Zagallo – a c'hounezas (5-2) ar gourfenn ouzh hini Sveden e Råsunda fotbollsstadion (Solna) d'an 29 a viz Mezheven 1958,\nKib vell-droad ar bed 1962 bet aozet e Chile ma oa aet ar maout gant Brazil evit an eil gwech. Perzh e oa eus ar skipailh – Gilmar - Djalma Santos, Mauro, Zózimo, Nílton Santos - Zito, Didi - Garrincha, Vavá, Amarildo, Zagallo – a c'hounezas (3-1) ar gourfenn ouzh hini Tchekoslovakia en Estadio Nacional de Chile (Santiago de Chile) d'ar 17 a viz Mezheven 1962.\nKib vell-droad ar bed (evel gourdoner)Aozañ\nE 1970 e voe anvet da zibaber Brazil oc'h erlec'hiañ João Saldanha en devoa roet e zilez. Kemeret en devoa perzh e pemp dalc'h :\nKib vell-droad ar bed 1970 bet aozet e Mec'hiko ma oa aet ar maout gant Brazil evit an teirvet gwech,\nKib vell-droad ar bed 1974 bet aozet en Alamagn ar C'hornôg : renket e voe Brazil da drede,\nKib vell-droad ar bed 1994 bet aozet e Stadoù-Unanet Amerika ma oa aet ar maout gant Brazil evit ar pedervet gwech, hag eñ eiler da zibaber ar mare, Carlos Alberto Parreira,\nKib vell-droad ar bed 1998 bet aozet e Bro-C'hall : renket e voe Brazil da eil,\nKib vell-droad ar bed 2006 bet aozet en Alamagn : skubet er-maez e voe Brazil gant skipailh Bro-C'hall, da-geñver ar c'hardgourfennoù.\nChom a ra Mário Zagallo, a-gevret gant an Alaman Franz Beckenbauer, evel an den nemetañ aet Kib vell-droad ar bed gantañ evel melldroader ha gourdoner.\nAdtapet diwar « https://br.wikipedia.org/w/index.php?title=Mário_Jorge_Lobo_Zagallo&oldid=1921797 »\nDernière modification le 1 Gen 2022, à 13:27\nKemmoù diwezhañ degaset d'ar bajenn-mañ d'an 1 Gen 2022, da 13:27.


Melide zo ur gumun eus Galiza, e proviñs A Coruña.\nSede pelec'h emañ Melide.\nAs cruces de pedra na Galiza ("Ar c'hroazioù maen e Galiza") zo ur studiadenn bizh e galizeg gant ar politiker ha skrivagner galizat Alfonso Daniel Rodríguez Castelao (1886-1850) a-zivout istor, ster ha rizhouriezh kalvarioù Galiza ; kroazioù maen all a studias ivez.\nUn arnodskrid dalif eo, pa voe embannet e Buenos Aires (Arc'hantina) e miz Genver 1950 raktal goude marv an aozer, petra bennak ma voe boulc'het gantañ e 1924 ; un eilskouer a voe embannet e Madrid (Spagn) e 1975, hag unan all e Galiza e 1984Er bloaz 2000 e voe aozet gant Mirdi Pontevedra un diskouezadeg en enor ha koun As cruces de pedra na Galiza, ma voe kinniget an dornskridoù klokaet gant ar reizhadennoù a zegasas an aozer gant red an amzer hag ar skeudennoù orin. Carlos Valle, anezhañ rener ar midi d'ar mare, a zisplegas penaos – en desped ma c'heller tabutal a-zivout lod eus tezennoù Castelo diwar-benn orin ha skignadur ar c'halvarioù e gouloù ar pezh a ouzer hiziv – e voe broudet ar sperederien, al lenneien, etc gant Castelao hag e levr da « soñjal en oberennoù-se evel e monumantoù, pa vezent disprizet pe dost araozo. »\nSan Martiño zo un anv-lec'h stank e Galiza, anv un toullad mat a barrezioù, e-barzh kumunioù.


Pajenn:Marigo - Buez ar Saent.djvu/354 - Wikimammenn\nPajenn:Marigo - Buez ar Saent.djvu/354\ne faut. Ha mar hoc’h eus aoalc’h a autorite, reprenit èn, ha represantit dezàn ar grevusdet eus e faut.\nPenaus e all ur c’hristen caout en assuranç hac an hardieguez da brononç comsou impudiq ? Disquez a ra dre eno peguer brein, ha peguer corrompet eo e galon. Pellaït bepret dious ar seurt tud-ze, gant aoun na zeuent da ampoesouni ha da gorrompi ho calon.\nAn unan-var-nuguent a viz Maë.\nSANT PER CELESTIN, PAB.\nPer Celestin a oa guinidic eus an Italy. E dad hac e vam, tud a zougeanç Doue, a veve var boez labour o divrec’h ; beza o devoue daouzec mab, a bere e oa an unnecvet. E vam, oc’h en em antreteni un devez gant e-bugale, a lavaras dezo : ha possubl ve em be legueet quen-alies a c’hrouadur er bed, ha na zeuffe nicun anezo da veza ur servicher bras da Zoue ? Per a respontas : evidòn-me, emeza, ne zesiràn quên nemet servicha mad an Autrou Doue. Ar respont-ze a reas cals a joa d’e vam, pehini, oc’h aznaout a hent-all speret ha furnez he c’hrouadur, en lequeas var ar studi.\nAvanç a eureu caër er squianchou hac er memes amser er vertuziou ; ha d’an oad a uguent vloaz en em dennas en deserz, e pelec’h e praticas ar rusta pinigen. Var ar brud eus e santelez e teuas quement a dud d’e bidi d’o receo dindan e zirection ma oue obliget da sevel ur gouent, e pehini e voe guelet souden un noinbr bras a Religiuset o cundui ur vuez celestiel hac angeliq, dindan un director quer santel ha quer parfet. Cetu a-se e pe fæçoun e coumancas Urz an Tadou celestinet.\nAr Sant-mâ n’en devoa quen sonch, na quen ambition nemet da dremen ar rest eus e amser en e zeserz, ha diaznavezet gant an dud ; mæs Doue, pehini a felle dezâ ober anezàn un exempl bras a humilite, a zisposas e fæçoun-all.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/354&oldid=134470 »


Accueil / À la Une / “Frankiz, kevatalded, krizder”\nChristian Le Meut 24 janvier 2020\nD’an aotrou prefed ar Morbihan : skarzhet ho peus ur familh get pevar bugel ag he ranndi, e penn-kentañ miz Genver. E-kreiz ar gouiañv, ’mod-se, er-maez. Lojeriz ebet evite. Er-maez, er straed, edan ar pevar avel hag ar yenijenn. En o mesk, ur paotr a bemp bloaz. E miz Genver e oa. Ha geneoc’h eo bet divizet an dra spontus-mañ.\nHa bugale ho peus, aotrou prefed ? Hag o deus kousket er-maez dija, e-kreiz ar gouiañv ? Skornet an toennoù. Yen-ki an avelioù ? Hag-eñ e ouiit e men o deus kousket, ar vugale skarzhet hag o zud ? Ha chomet int er straedoù ?\nPe sikouret get tud hegaratoc’h evideoc’h ? Pas, ne ouiit ket netra. Netra foutr. Geneoc’h e vez skarzhet tud er-maez ag o zi, pe er-maez ag ar Stad c’hall. Setu ar pezh a gont. Hag ur galon ho peus c’hoazh, aotrou prefed ?\nUn den get ur galon ?\nHa lârit din, aotrou prefed, ne vehe ket lakaat buhez ar vugale-se hag o zud en arvar ? Lakaat buhez tud zo en arvar a zo difennet get al lezenn : hag aotreet e vehe war-zigarez int estrañjourion ? Met ur bugel a chom ur bugel, aotrou prefed. Ha ma varvehe ar vugale get ar yenijenn, pe get un dra all, pand e oc’h c’hwi e kousket ’barzh ho kwele, aotrou prefed, ne vehec’h ket kablus ?\nHa n’eo ket ret deoc’h sentiñ ouzh lezennoù Bro-C’hall aotrou prefed ? “Frankiz, kevatalded, breudeuriezh”, setu ger-stur ar Republik. Trubardet eo bet geneoc’h. Ha chañchet e vo ? “Frankiz, kevatalded, krizder”, setu get-stur prefed ar Morbihan bremañ…\nE c’hortoz skarzhiñ ar frankiz hag ar gevatalded.\nPartager la publication "“Frankiz, kevatalded, krizder”"\nAn Henbont hennebont réfugiés Repuidi\t2020-01-24\n> Christian Le Meut\nChristian Le Meut travaille bénévolement à Hennebont pour l'accueil des réfugiés.


Jacques-Nicolas Bellin - Wikipedia\nBae Douarnenez, 1764\nPlan de L'Isle de Gore, 1749\nJacques-Nicolas Bellin (Pariz, 1703 – Versailhez, 21 Meurzh 1772) a oa ur c'hartennour gall.\nE 1721, da 18 vloaz, e voe anvet e Servij hidrografek ar verdeadurezh, nevez-krouet. E miz Eost 1741 e teuas da vezañ "Ijinour ar verdeadurezh" e Dalc’had kartennoù ar verdeadurezh. Diwezhatoc’h e teuas da vezañ ezel eus Akademiezh ar mor, e Pariz, hag eus ar Royal Society e Londrez.\nE labour[kemmañ | kemmañ ar vammenn]\nA-hed e vuhez e tresas kartennoù a-leizh, eus kement lec’h a zo dre ar bed. Dindan e renerezh e voe graet un eil embannadur eus « Le Neptune françois », un dastumad kartennoù eus aodoù Bro-C’hall. Talvoudus-bras eo e gartennoù eus Kanada ha douaroù gall ar Bed Nevez, ha koulskoude n’eo ket bet eno gwech ebet. Reiñ a rae kartennoù da voraerien a yae du-hont ha goulenn diganto reizhañ anezho gant an dorn, diouzh an ezhomm. Pa zistroent da Vro-C’hall e laboure Bellin gant o notennoù da sevel kartennoù resisoc’h.\nBrud a dapas e labour buan a-walc’h en Europa : adembannet e voe e gartennoù meur a wech en XVIIIvet kantved hag eilskrivet e voent gant kartennourien all.\nKenlabourat a reas ivez gant an Encyclopédie, un holloueziadur e 35 levrenn embannet gant Diderot ha d’Alembert, pa savas evito ur mil pennad bennak, diwar-benn ar verdeadurezh dreist-holl.\nKartennoù embannet gantañ\nCarte de l'Amérique septentrionale (Kartenn eus hanternoz Amerika) (1755)\nDescription géographique du golfe de Venise et de la Morée (1771)\nJean-Marc Garant. Jacques-Nicolas Bellin (1703–1722), cartographe, hydrographe, ingénieur du ministère de la Marine: sa vie, son oeuvre, sa valeur historique. Tezenn, Montréal: 1973\nKarte von der Erdenge Panama und den Provinzen Veragua, Terra Firma und Darien, 1754.\nMap of the Coast of Arabia, the Red Sea and the Persian Gulf, 1740\nAdtapet diwar « https://br.wikipedia.org/w/index.php?title=Jacques-Nicolas_Bellin&oldid=1981687 »\nKemmoù diwezhañ degaset d'ar bajenn-mañ d'an 19 Meu 2022, da 13:56.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/167 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/167\ne toujint dezhan. (14) Mes pa velaz al labourerien anezhan, e commansjont da rezoni evel-hen etreze : He-man eo an heritour ; deuit, lazomp anezhan, evit ma vezo he heritach deomp-ni. (15) Hag, o veza taolet anezhan er meaz euz ar winien, hen lazjont. Petra a rai eta mestr ar winien ? (16) Dond a rai, hag e lako al labourerein-ze d’ar maro, hag e roio he winien da labourerien all.\nAr Judevien, pa glevjont kement-se, a lavaraz : Doue ra viro na c’hoarvezfe kement-se ! (17) Neuze Jesus, o sellet piz outhe, a lavaraz : Petra a zinifi eta an dra-man a zo scrivet : Ar mean a zo bet taolet a-gostez gant ar re a oa o vatissa, hennes a zo deuet da veza ar c’henta mean-corn ? (18) Piou-benag a gwezo var ar mean-ze a vezo brevet, hag an hini a gwezo ar mean-ze varnezhan a vezo flastret.\n(19) Neuze prinsed ar veleien hag ar Scribed a glaskaz, hep dale pelloc’h, lakaad ho daouarn varnezhan ; rag anavezet ho doa hen doa lavaret ar barabolen-ze a-eneb dezhe ; mes aoun ho doa rag ar bobl.\n(20) Rag-se, o teurel evez mad outhan, e kasjont tud hag a rea seblant da veza tud just, evit hen surpren en he gomzou, ha gallout evel-se hen livra d’ar barner hag hen lakaad etre daouarn ar gouarner. (21) An dud-se a c’houlennaz diganthan an dra-man ; Mestr, gouzoud a reomp e komzez hag e kelennez gant eünder, hag e teskez hent Doue hervez ar wirionez, heb sellet ouz apparans an dud. (22) Ha permetet eo deomp paea an tribut da Cezar pe n’eo ket ? (23) Mes Jesus, oc’h anaoud ho finessa, a lavaraz dezhe : Perag e tentit-hu ac’hanoun ? (24) Diskouezit d’in eun diner. Euz piou eo an imach hag an hano a zo var he-man ? Respont a rejont : Euz a Cezar. (25) Hag hen a lavaraz dezhe : Rentit eta da Cezar ar pez a zo da Cezar, ha da Zoue ar pez a zo da Zoue.\n(26) Ha na heljont ket hen surpren en he gomzou dirag ar bobl ; mes souezet gant ar respont hen doa great, e tavjont.\n(27) Neuze eur re-benag a-douez ar Saduceed, pere a nac’h ar resurrection, a dostaaz, hag a c’houlennaz evel-hen diganthan : (28) Mestr, Moises hen deuz gourc’hemenet deomp, pa zigouez da eun den-benag kaoud eur breur dimezet hag a varv heb bugale, e tle hennes kemeret ar vreg, ha sevel\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/167&oldid=125263 »


(Adkaset eus Onner)\nUr vuoc'h (liester : saout pe bioù) a vez graet eus ul loen daskirier, kornek, bronnek ha pevarzroadek a zo mamm al leue. Savet e vez ar saout evit o laezh pe o c'hig, hag evit kaout leueoù diwarno.\nPa vez halet ar vuoc'h e vez maget he leue ganti: denañ e vamm a ra al leue ken na deuio ar c'houlz d'e zizonañ. Neuze e vo dispartiet ar c'holeed (tirvi yaouank) diouzh an annoared, pe onnered, ar saout yaouank.\nEn holl vroioù pe dost e vez savet saout. A drugarez d'ar sevel-bioù ez eus kantmilionoù a saout er bed a-bezh; Ma konter saout, tirvi, ejened, e c'haller lavarout ez eus 1 miliard 300 milion a bennoù chatal er bed.\nTamm ha tamm avat eo aet war goazhañ lec'h an amann e buhez an dud.\nChom war chafod ar saout: chom war an douar, hep mont war vor\nKomz galleg saout: galleg fall\nHemañ zo evel buoc’h ar paour, na c’houlenn na gourvez na sevel, TBP\nBuoc’h da zeskiñ: gorrek da zeskiñ\nPetra ‘servij kaout ur vuoc’h vat Ma skuilh he laezh gant un taol troad?\nPeoc'h! peoc'h! Lost ar vuoc'h Zo ganeoc'h!\nDiouzh an aez Eo kas ar saout er-maez.\nRoit d’ar saout boued fraezh (= yac’hus) Hag e savo dienn war al laezh.\nAr saout a zebr lann A vez druz o amann.\nbevin: kig bevin zo gwelloc'h eget kig saout\nbrezhoneg saout: brezhoneg diwar ar maez, mat da gomz eus saout\nbrochoù: anv fentus roet d'ar saout; un aotrou kaoc'h-brochoù zo un den diwar ar maez, dizesk ha dizoare\nbual: loen kar d'ar vuoc'h\nbugen: kroc'hen buoc'h\nbugel: kar eo ar ger d'ar ger buoc'h; evit doare eo ga:buachaill anv ar paotr-saout en iwerzhoneg;\nejen: tarv diskellet\ntarv: parv ar vuoc'h.\nAdtapet diwar « https://br.wikipedia.org/w/index.php?title=Buoc%27h&oldid=1808729 »\nDernière modification le 18 Her 2018, à 14:25\nKemmoù diwezhañ degaset d'ar bajenn-mañ d'an 18 Her 2018, da 14:25.


Flurinieg - Wikipedia\n939 ann. (2019)\n48° 20′ 10″ Norzh\n1° 07′ 11″ Kornôg / 48.3361, -1.1197\nbihanañ 79 m — brasañ 233 m\nFlurinieg a zo ur gumun eus Breizh e Kanton Felger-2 e departamant Il-ha-Gwilen.\n45 gwaz a gollas o buhez abalamour d'ar brezel hervez monumant ar re varv, d.l.e. 5,21% ag ar boblañs hervez an niveradeg bet graet e 1911. Daou anezhe a varvas d’an 22 a viz Eost 1914 e Virton e Belgia: unan a oa soudard er 124vet Rujumant Troadegiezh, egile a oa soudard er 130vet Rujumant Troadegiezh, ur soudard eus ar 124vet Rujumant Troadegiezh, bet gloazet ha prizoniet en emgann, a varvas e Virton ivez e pañsiondi ar Seurezed d’ar 14 a viz Here 1914.\nMervel a reas pevar den ag ar gumun abalamour d'ar brezel; unan anezhe, bet prizoniet gant an Alamaned, a voe lazhet gante d’ar 7 a viz Even 1940 e Beaufort er Somme (departamant) (Bro-C’hall), soudard e oa er 41vet Rujumant Troadegiezh.\nD'ar 4 a viz Eost 1944 e kouezhas un nijerez Junkers Ju 88 G-1 kodet 3C+KP eus an aerlu alaman (Luftwaffe) e "La Valette" e Flurinieg gant tri nijour en he bourzh; daou anezhe a voe serret ha kaset e voent d'ur c'hamp prizonidi-vrezel, ne voe ket adkavet korf an hini diwezhañ.\nIliz katolik Sant Varzhin, XVIIvet kantved.\nMeurzh 2001 Louis Coudray\nMeurzh 2001 Meurzh 2014 Jean-Louis Morel\nMeurzh 2014 → bremañ Monique Pommereul\n↑ « Monique Pommereul, élue, a reçu les clés de la mairie », Ouest-France, 2 Ebrel 2014.\nAdtapet diwar « https://br.wikipedia.org/w/index.php?title=Flurinieg&oldid=1973442 »


Pajenn:Morvan - Buez ar Zent, 1894.djvu/538 - Wikimammenn\nPajenn:Morvan - Buez ar Zent, 1894.djvu/538\n2 a Eost\nsant stephan, pab ha merzer\nann eil devez a viz eost\nAr zant-ma a oue hanvet da bap er bloaz 253, hag a c’houarnaz ann Iliz epad pevar bloaz ha tri miz. D’ar mare-ze ez oa eunn nebeut eskibien hag a lavare oa red badezi adarre ar re a ioa bet badezet gant ann heretiked. Mes sant Stephan a zifennaz grons ober ann dra-ze, enn eur lavaret : « — Arabad eo digas giziou nevez enn Iliz ; mes dalc’homp d’ar pez on euz desket gant ar re goz. Ar vadiziant a zo mad, n’euz fors gant piou bet roet, mar d-eo bet roet enn hano ann Tad, hag ar Mab, hag ar Spered-Santel. »\nEtre daou, ann impalaer Valerian a zougaz eul lezenn a varo a enep ar gristenien. Neuze sant Stephan a asamblaz beleien ha tud fidel Rom, hag a gomzaz outho evelhenn : « — Va bugale ger, selaouit ac’hanon petra bennag ne d-ounn nemed eur pec’her eveldhoc’h. Epad m’on euz amzer c’hoaz, labouromp stard d’en em zavetei hon-unan da genta. Ra gemero peb hini ac’hanomp he groaz evit heul Jezuz-Krist ; rak Jezuz-Krist en deuz lavaret : « — Ann nep a gollo he vuez abalamour d’inn-me a gavo eur vuez all hag a bado da viken. » « Mes sonjomp ive e silvidigez hon nesa. Mar oc’h euz eta eur c’har pe eur mignoun hag a ve c’hoaz paian, digasit-hen d’inn-me evit ma vezo badezet heb dale. »\nVar gement-se ar Pab santel a ieaz da guzat er mengleuziou a zo e Rom dindan ann douar. Eno e kendalc’he da offerenna, ha da vadezi ar baianed a veze digaset d’ezhan. Betek eiz kant a vadezaz enn eunn devez, hag eur maread euz ar baianed-ma a skuillaz ho goad evit ar feiz araok zoken ann hini en doa great kristenien anezho.\nGoulskoude tro sant Stephan a erruaz ive abarz ar fin. Paket e oue, ha kaset dirak ann impalaer : « — C’houi\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/538&oldid=137757 »


Journal de Renaud Camus, mercredi 30 novembre 2016\ncréée le vendredi 2 décembre 2016, 0 h 37\nmodifiée le samedi 3 décembre 2016, 15 h 54Plieux, mercredi 30 novembre 2016, minuit et demi. Dans les sociétés traditionnelles, celles qui en France sont mortes à la fin du siècle dernier — ~~~~~ ~~~ ~~~~~~~~~~~ ~~~ ~~~~~ ~~~ ~~~~ musique, diciamo —, ~~~~ ~~~~ ~~~~~~~~~~~ les plus marquées ~~~~~~ ~~~~~~ ~~~ ~~’~~~~. ~~’~~~~~~ ~~~~~~ ~~~ ~~~~~~ ~~~~~~~, ~~~~ ~~~ ~~~~~ ~~~~~~~ ~~ ~~~~~~~~~. ~~~~~ ~~~~~~~~ ~~~~~ ~~~~~~ ~~~~~~~~~~~~~~~ ~~~ ~~~~~~~~~~~~~~ ~~~~~~~~~, ~~~~~~ ~~~~~~~~~, ~~~~ ~~~~~~~ les autres inégalités : ~~~~~~~ ~~~~ ~~~~~ ~~~~~~ ~~ ~~~ ~~~~~~~~~~ ~~~~~~~~, ~~ ~~~ ~~~~~~~~, ~~ ~~’~~~~~~~~~~~~~, ~~ ~~~ ~~~~~~~~, ~~ ~~~ ~~~~~~, ~~ ~~~ ~~~~~~~, ~~ ~~’~~~~~~~~ ~~~~~~~, ~~ ~~~ virilité, etc. Il ~~~~~~ ~~~’~~~~~ ~~~~~~ ~~~~~ ~~~~~~~~~~. ~~~~~~~ ~~~~~~~ ~~~~~~~ ~~~~ ~~~~~~~~~, ~~~ ~~~~ ~~~~~ ~~~~~~~~ ~~~ ~~~ ~~~~~~~~~~ ~~~~~~~, ~~~ ~~~~~~~ ~~~ ~~~~~~ ~~~~ ~~’~~~~~~ ~~~~ ~~’~~~~~ ~~’~~~ homme de soixante, ~~~ ~~~ ~~~~~~ ~~~ ~~~~~~~~~ ~~’~~~ ~~~~~~ ~~~ ~~~~~~~-~~~~~~~. ~~~~~ ~~~ ~~~~~~~~~ ~~~~~ ~~~ ~~~~~~~~ ~~~~ ~~~~~~~~~ ~~~~~~~~, ~~~ ~~’~~~~~~ ~~~~~ ~~~ ~~~~~~~, ~~~~~ ~~~~ ~~~~~~ d’interpellation.\nOn aurait pu penser ~~~~ ~~~~~~ ~~~~~~~~~~-~~~, ~~~~~~~~~~~~~~~~ ~~~~~ ~~~~~~~~~~~ ~~~~~~~~ ~~~~~~~~~~~~~ ~~~~ ~~~~~~~~ ~~~ ~~~~ ~~~~~~, ~~~~~~~ ~~~~~~ ~~~~~~~~ ~~~~ ~~~~~~~~~ ~~’~~~~~~~ ~~~ ~~~~~~~~~~~~ ~~~~~~~~ ~~~~~~~~~ ~~~~ ~~~ ~~~~~~~ ~~~~~~~~~~~~~~ et sa sœur, ~~~ ~~~~~~~~~~~~~~~~. ~~’~~~~ ~~~~ ~~~~~~~~ ~~~’~~~~~ ~~~~~~~~~~~~ ~~ ~~~ ~~~~~~~~ ~~~ ~~ ~~~ ~~~~~~~~~~~~~, ~~~’~~~~~ ~~~ ~~~~~~ ~~~~~ ~~~ ~~~~ ~~~~~~~~~ ~~~~~~~~~~~~~, ~~~~~~~~~~~~~~ ~~~~ ~~~~~~~~~~~ ~~~~~~~~~~ ~~~ sexuelles, par exemple, ~~~~ ~~~ ~~~~~ ~~~~~~~~~~~~~~ ~~~~ ~~~~~~~~~~~~~~. ~~~~~ ~~~~~~ ~~~~~ ~~~~~~~~~~ ~~~~~~~~ ; ~~~, ~~~ ~~~~~, ~~~ ~~~ ~~~~~ ~~’~~~~~~~~ ~~~~~~~~~~~~~~~~, ~~~~~ ~~~~~, ~~~~~~~~ ~~~~~ ~~~~ ~~~~~~~~ ~~~~~~~~~~~~~~~ défavorisées, c’est-à-dire quatre-vingt-dix-huit ~~~~~ ~~~~~ ~~ ~~~~ ~~~~~ ~~~ ~~~ population.\nIl ~~~~~ ~~~~~ ~~~~ ~~’~~~~~~~~~~~, ~~~ ~~’~~~~~~~~~~~, ~~~~ ~~~~~~~~~~~ ~~~~~~~~~, ~~~ ~~~~~~~, ~~~ ~~~~~ ~~~~, ~~~~ ~~~ ~~~~~~~ ~~~~~~~~ ~~~~~~~~~~ — la principale ~~~~~ ~~’~~~~~~~~~~ —, ~~~ ~~~~~~ ~~~ ~~’~~~~. ~~~ ~~~~~~~~ ~~~~ ~~’~~~ ~~~~ ~~~~ ~~~, ~~~~~~~~~~~~~~, ~~~~ ~~~~~ ~~’~~~~~~~~~ ~~~~ ~~~ ~~~~~~~~ ~~~~ ~~~~~~~, ~~~~~~~~~ ~~’~~~~~~~~ ~~~~~~~~~ ~~~ n’être pas poursuivi ~~~~ ~~~ ~~~~. ~~~ ~~~~ ~~~~~ ~~~ ~~~~~ ~~~~~~, ~~~~~ ~~~~~ ~~~~ ~~~ ~~~~~~~~~~, ~~~ ~~~~ ~~~~~ ~~~~~~~~~~~ ~~~~~~~~. ~~~ ~~~ ~~~~~~~~ ~~~~~ ~~~~~~~ ~~~~~~~~~~~ ~~~~~ ~~~ haine haineuse de ~~~~~ ~~~~ ~~~~~~~ ~~~~~~~~~, ~~~ ~~~~ ~~~~~~~ ~~~~~~ ~~~ ~~~~~~ ~~~~~~~~~. ~~~ ~~~~~~~~ ~~~~~~~~~ ~~~~~~~~~~~~ ~~’~~~~~~ ~~~~~~ ~~~~~ ~~~ ~~~~~~~~~~~~ ~~ ~~~~~~~, ~~~~~ ~~~~~~~ ~~~ ~~~~ ~~~~~~~~ tentatives, lui ont ~~~~~~ ~~’~~~~~~~~~ ~~~ ~~~ ~~~~~~~~~ ~~~~~ ~~’~~~~~~~~~~, ~~ ~~~~~~~~ ~~~ ~~~ ~~~~~ ~~~ ~~~~~~~~~ ~~~~ ~~~~~~~~~~.\nvoir l’entrée du mercredi 30 novembre 2016 et son image dans Le Jour ni l’Heure


Cent - Wikipedia\nAr cent a zo ur moneiz a gaver e meur a vro, anezhañ kantvet (1/100vet) rann ar moneiz diazez.\nEvit ar moneiz implijet e Stadoù Unanet Amerika hag e Kanada e vez graet gant an arouez « ¢ » (Unicode U+00A2).\nDont a ra ar ger cent eus ar ger latin "centum", da lavarout eo kant.\nDre vras e vez kavet ar cent er broioù a ra gant ur moneiz anvet dolar (pe dollar) pe euro, daoust ma kaver anvioù all ivez, evel SUA ha Kanada, Aostralia, Zeland-Nevez, Singapour, Hong Kong, Taiwan, Barbados, Bahamas, Belize, Bermuda, Brunei, Fidji, Grenada, Jamaika, Liberia, Namibia, Zimbabwe, inizi all er Mor Karib hag en Unaniezh Europa. Dre vras ivez eo broioù saoznek a ra gant ar ger.\nPenny[kemmañ | kemmañ ar vammenn]\nE SUA ha Kanada, e vez lavaret penny alies eus ar pezh 1¢, diwar anv ofisiel ar pezh a vez implijet e Breizh-Veur, hag a zo bremañ kantvet rann al lur sterling.\nEn Iwerzhon e vez lavaret penny a-wechoù eus ar pezh 1 cent (kantvet rann an euro), abalamour ma tenn d'ar penny iwerzhonat hag a oa kantvet rann al lur iwerzhonat, a laoskas e lec'h d'an euro e 2002.\nEvit kantved rann an euro e ra lod gant ar stumm brezhonekaet sent (liester sentoù), tra ma vez lod all oc'h ober gant santim (diwar kantvet rann al lur gall pe diwar an doare erbedet e galleg Bro-C'hall a zo centime (d'euro)), pe kantim(Daveoù a vank), kentim(Daveoù a vank), pe lod all c'hoazh oc'h ober gant liard (diwar anv brezhonek ar pezh moneiz a dalveze ur c'hard eus ur gwenneg) evel en ur ganaouenn diwar-benn implij ar chekennoù brezhonek .\nImplij unan eus ar gerioù-se a ranker ober alies pa skriver chekennoù brezhonek.\n↑ Ofis ar Brezhoneg, geriadurioù Yoran Embanner, skouer ur chekenn vrezhonek e-barzh deiziataerioù Skol An Emsav, al levr deskiñ Assimil (2001) gant Divi Kervella\n↑ Geriadur Vallée p. 105, Geriadur Hemon-Huon, rann galleg-brezhoneg p.945a.\nAdtapet diwar « https://br.wikipedia.org/w/index.php?title=Cent&oldid=1487792 »\nKemmoù diwezhañ degaset d'ar bajenn-mañ d'an 5 Ebr 2013, da 07:05.


Leet speak - Wikipedia\nAl Leet speak (e leet speak : 1337 5|*34|<), eus ar saozneg "elite speak" ("yezh ar re wellañ"), a zo ur skritur oc'h implij an arouezennoù alphanumerel ASCII en un doare digomprenus evit an dud n'int ket boaziet (a-wechoù anvet noob (pe n00b) ganto) evit kaout un doare eskemm spesius. Ar priñsip a zo implij arouezennoù a seblant tost d'al lizherennoù boaz, da skouer, 5 e plas S, 7 e plas T hag evit an tu pellañ |_| e plas U pe |< e plas K, hep klask doujañ d'ar reizhskrivañ pe d'ar pennlizherennoù.\nAr yezh-mañ a vez implijet dreist holl gant ar Geeked, an hackers pe ar c'hoarierien.\nAl lizherenneg 1337 a zo ganet e fin ar bloavezhioù 1980 war ar BBS underground, gant ur meskaj a gerioù teknikel e pellgomzerezh hag e stlenneg.\nImplijet eo bet er penn-kentañ gant an dud ampart (elite) evit mirout d'ar re all (lamer) da vont er fichennaouegoù kizidik diwar-benn ar morlaerezh pellgomz (phreaking) ha urzhiataerel (hacking, crack...)\nOuzhpenn da se ez zo diaesoc'h, e-pad ur gaozeadenn eus sujedoù kizidik, reperiñ ar gerioù : "Morlaer" a zeu da vezañ "|\_/|0r143r" da skouer...\nN'eus reolennoù reizhskrivañ resis ebet.\nAdtapet diwar « https://br.wikipedia.org/w/index.php?title=Leet_speak&oldid=1462554 »\nKemmoù diwezhañ degaset d'ar bajenn-mañ d'an 4 Ebr 2013, da 15:52.


Shaoul (roue Israel) - Wikipedia\nShaoul (roue Israel)\nShaoul war un timbr israelat\nHervez ar Bibl e voe Shaoul (hebraeg : שאול - Šā’ûl, Sha'ul « C'hoantaet ») kentañ roue Israel war-dro 1030-1010 KJK.\nA orin oa eus meuriad Binyamin, mab da Gis. Kejet en dije gant ar profed Shmouel pa pa o klask azenezed dianket hag olevet e vije bet gantañ (1S 9). Kontet e vez ivez e voe tennet d'ar sord e-kerzh ur vodadenn bet galvet gant Shmouel (1S 10, 17-25) pe dibabet gant ar bobl e Gilagal (1S 11, 12-15).\nKoll a reas harp Doue (15, 10). E enebiezh hag e warizi ouzh David a oa en e servij, mignon d'e vab Yonatan ha gwaz e verc'h Mikal, a vez kontet e Levrioù Shmouel. Tizhet e voe gant ur c'hleñved spered. Klask a reas lazhañ David meur a wech.\nGoulenn a reas digant sorserez En-Dor gervel evitañ spered Shmouel (1S 28, 3-25) Mervel a reas e-kerzh emgann Gelboe gant e dri mab (S1 31).\nDavid a voe roue e e blas.\nGwelet e vez evel ur penngadour dreist-holl. Kriz eo e donkad ha ne gompren ket emzalc'h Doue en e geñver.\nAr stumm "Saül" a gaver e troidigezh ar Bibl gant Gwilh ar C'hoad (p. 242).\n↑ 1S 9,1\n↑ Dictionnaire culturel de la Bible, Cerf/Nathan, 1990, pp 233-234\nAdtapet diwar « https://br.wikipedia.org/w/index.php?title=Shaoul_(roue_Israel)&oldid=1978321 »


Diorroadur ar stummadurioù babig-sitting - UBAPAR\nDiorroadur ar stummadurioù babig-sitting\nNevesaet d’ar Lun 28 a viz Genver 2019\nKinniget zo bet un devezh stummañ "babig-sitting e brezhoneg" e Lesneven, d’ar Sadorn 8 a viz Kerzu, gant Ti ar vro Bro Leon hag an UBAPAR. 8 brezhoneger yaouank, 13-17 vloaz dezho, o chom e Penn ar Bed o deus kemeret perzh ennañ.\nMeur a zanvez zo bet pleustret kerzh ar stummadur-se : darempredoù gant ar gerent, roll ha kiriegezhioù ar baby-sitter, perzhioù hag ezhommoù ar vugale hervez o oad, diskoulmoù posupl da zegouezhioù diaes, c’hoarioù bihan ha rimadelloù e brezhoneg, babig mod implij, goproù...\nO kreskiñ emañ an niver a stummadurioù babig-sitting e Breizh. Ma vefe ur stummadur bep daou vloaz war pep tachad e vefe dreistordinal ! Hiriv an deiz ez eus 5 kevredigezh prest da ginnig ur stummadur babi-sitting. Ret eo bremañ henchañ an nerzh war zu al labour peogwir eo diaes evit ar re yaouank stummet kaout labour e brezhoneg. Dav eo sachañ war ar gerent evit kendrec’hiñ anezho da degas brezhoneg en o zi dre ur babig-sitter.\nKinnigoù labour ha goulennoù labour a vez kinniget war Labourzo : labourzo.ubapar.bzh. Evit ober war-dro ar vugaligoù ez eus tri stumm kinniget war al lec’hienn : magourioù e brezhoneg, skoazeller.ez.ed-mamm ha babig-sitters. Tud yaouank, tud a vicher, lakit ho anv m’ho ‘p eus c’hoant d’ober war-dro bugale en ho korn-bro. Kerent, deuit da gavout ur babig-sitter nevez, brezhoneger.ez ! Ur stummadur babig-sitting a zo bet e Ti ar vro Bro Leon d’an 8 a viz Kerzu 2018, peadra da leuniañ ar gartenn.\nL’UBAPAR accompagne et forme des associations locales à la mise en place d’une formation « Babig-Sitting »


Sinema | Korn an dudi\nPosted: 25 Meurzh 2015 in Sinema\nIt Follows a zo un euzhfilm amerikan deuet maez nevez-zo (e miz C’hwevrer e Bro-C’hall). Eil film David Robert Mitchell eo ha padout a ra 1e40.\nN’on ket tre paotr an euzhfilmoù met dav eo din anzav on bet plijet gant hemañ. Gouezet ‘m eus goude-se en doa gounezet ur priz e festival Gérardmer (a zo brudet a-walc’h evit seurt filmoù).\nMennozh diazez ar film a zo dibar a-walc’h. Un asez mallozh a vez treuzkaset a zen da zen dre an darempredoù rev, evel un MST (ne ouezer ket er film ma reont an traoù gwarezet pe get ha ma cheñch un dra bennak ^^). Da heul an darempred e wel an den kontammet un « dra » o heuliañ anezhañ/anezhi (alese titl ar film), ur seurt euzhvil a gemer stummoù disheñvel (neuz ur vamm-gozh, ur paotrig, ur plac’h tev…). An « dra »-se na c’hell ket redek met ne baouez morse da heuliañ e breizh, noz ha deiz, betek dont a-benn d’e dapout evit e lazhañ en ur mod skrijus. N’eus nemet ar re gontammet a zo kad da welet an « dra ». Diwelus eo d’ar re all a vez neuze techet da chom hep krediñ ar re gontammet, pe kentoc’h krediñ emaint o treiñ da sot.\nAnkenius-tre eo ar film, adalek ar penn-kentañ tout, lec’h ma vez heuliet ur plac’h a varvo buan a-walc’h*, drailhet gant an « dra ».\nLiammet eo an anken gant an istor en hec’h unan evel-just, met ivez gant dibab al lec’hioù, kliched a-walc’h dre vras met efedus (koadeg, ti dilezet, brañsigell e-kreiz an noz, …) ha gant ar sonerezh, efedus met a vez merzet betek re marteze (re greñv ?).\nN’anavezen aktour-ez ebet met barrek int dre vras. Ar plac’h a c’hoari roll Jay, an harozez, a zo Maika Monroe ha kampionez kitesurf a-vichereo ivez a-hervez .\nEvel ma lâren bremaik, n’on ket kustum da welet seurt filmoù skrijus met hennezh en deus plijet din hag aliañ a ran anezhañ, d’ar re a zo plijet gant an euzhfilmoù evel-just, met ivez d’ar re all.\n* Ar gwir ‘zo ganin embann kement-se. Dre ma c’hoarvez diouzhtu pa krog ar film n’eo ket ur gwir spoiler. ^^


Pajenn:Sales - Introduction d’ar Vuez devot.djvu/310 - Wikimammenn\nPajenn:Sales - Introduction d’ar Vuez devot.djvu/310\nober dezo douguen dindan plantou o zreid lousaouen ar scleric, hanvet e gallec éclaire ou chelidoine. Certenamant ar pec’het a jugeamant temerer a so ur melender spirituel pehini a ra ma c’happaris beza droug quement tra en em bresant dirac daoulagat ar re pere a so sujet d’ar c’hlènvet-se. Hoguen piou bennâc a fell dezàn beza salo diountâ, a renq lacat ar remejou non pas ouz e zaoulagat hac ouz e entendamant, mss ouz e affectionou pere eo treid an ene. Mar d’e douç hoc’h affectionou, ar jujamant hac ar varnidiguez, pehini a reot, a vezo douç ; mar dint charitabl, ar jugeamant, pehini a reot, a vezo ive charitabl.\nPresanti a ran deoc’h tri exempl admirabl : Isaac en devoa lavaret penaus oa Rebecca c’hoar dezàn ; Abimelec er guelas o c’houari ganti, da lavaret e oc’h e cherissa gant ur garantez tener, ha neuse-souden e teuas da jugi penaus oa e c’hreg oa ; ul lagad malin a zeuie da jugi quent penaus e vise loan fall dezâ vise, pe mar bise c’hoar dezâ, e cunduse goal vuez ganti ; mæs Abimelec a heulias ar charirapla santimant a alle da guemeret o cridi penaus oant priedou. Ret e ober ato evelse, Philotee, oc’h ober ur jugeamant favorabl eus hon nessa e quement ha ma vezo possibl deomp ; ha ma c’halle un action caout cant bisaich, e ranquet sellet outhi diouz an tu ma e deveus\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/310&oldid=118504 »\nKemmoù diwezhañ degaset d'ar bajenn-mañ d'an 7 Eos 2018, da 15:51.


Ur pennad Giovanna d'Aragona zo ivez.\nGiovanna d'Aragona y Cardona (1502-1575), a oa dugez Paliano e Rouantelezh Naplez, er XVIvet kantved. Gwareziñ an arzoù hag an embann a reas.\nGiovanna d'Aragona, gant Raffaello Sanzio\nBrudet eo he foltred, a vije bet graet gant Raffaello Sanzio.\n4 Ar poltred\nMerc'h henañ an dug Ferdinando d'Aragona (a-raok 1494–1542), e oa Giovanna. He zad a oa ur mab bastard d'ar roue Ferdinando Iañ Naplez ha d'e serc'h Diana Guardato. Roet e oa bet dezhañ dugelezhioù Montalto ha Castellana Folch de Cardona.\nBrudet e oa kened ha hoalerezh Giovanna . Gant ar prederour Agostino Nifo e oa roet evel skouer a gened en e De pulchro & de amore.\nPa oa erruet an armeoù gall en he bro e oa tec'het he zud da Enez Ischia. Constanza d'Avalos a oa eno ivez o chom, ha bodañ a reas ur c'helc'hiad skrivagnerien en-dro dezhi. En o zouez e oa ar varzhez Vittoria Colonna, pried da Francesco Ferrante d'Ávalos, hag a oa niz da g-Constanza.\nE 1521 e timezas Giovanna, hervez youl an impalaer santel Karl V, da Ascanio Iañ Colonna, , eil dug Paliano, ha kont Tagliacozzo (1495-1555), hag ivez enebour bras d'ar pab Klemez VII.\nAscanio a oa breur da Vittoria Colonna, a oa mignonez vras da Giovanna. Dont a reas Ascanio ha Giovanna da vout duged Tagliacozzo.\nC'hwec'h bugel o doe. En o zouez Marcantonio Colonna, trec'hour emgann Lepanto e 1571.\nGiovanna he devoa heuliet he fried da Marino. Koulskoude ne oa ket evurus gantañ rak dilezet e veze.\nE 1538, gant bennozh an impalaer, e kuitaas he fried da vont gant he bugale da chom da Ischia. Daoust da se e chomas mignonez da Vittoria.\nGant he c'hoar Maria ha gant Constanza d'Avalos, e roas harp d'an doueoniour spagnol Juan de Valdés (1505 –1541).\nAscanio Colonna a c'houlennas digant ar Jezuited lakaat e wreg da zistreiñ gantañ : Ignas Loyola a gasas an Tad Bobadilla e 1539 da Naplez, hag an Tad Araoz e 1542, hag e 1552 ez eas e-unan d'he c'haout, met kazeg a reas bep tro.\nDizimeziñ a reas Giovanna e 1550. Nac'h a reas distreiñ d'he fried met harp a roas dezhañ pa nac'has paeañ an taos war an holen d'ar pab.\nE 1554 ez eas da Roma en-dro hag e 1555 e voe prizoniet, war un dro gant he bugale, er palez Colonna war urzh ar pab Paol IV ha dalc'het evel ostajez. Hennezh a felle dezhañ dimeziñ darn eus e nized da verc'hed Giovanna. E Venezia, enebet ouzh ar pab, e savas droug ouzh Paol IV e metoù an arzourien hag an embannerien a oa bet skoazellet ganti a-raok.\nD'an 31 a viz Kerzu 1555 e teuas Giovanna a-benn da dec'hout, gwisket en matezh, da Tagliacozzo gant he bugale hag he c'hoskor.\nEn 1560, goude marv ar pab Paol IV, e tistroas da Roma ma teuas da vezañ un oberourez brudet e buhez politikel ha relijiel Italia.\nAr barzh Girolamo Ruscelli a rentas enor dezhi en e zastumad tri c'hant barzhoneg italianek .\nAr poltred anezhi, un eoullivadur war lien, cm 120 x 90, hiziv e Mirdi al Louvre,a voe graet war-dro 1518, war urzh ar c'hardinal Bernardo Dovizi da Bibbiena, ha kaset evel prof e 1518 da Frañsez Iañ , roue Bro-C'hall. Gwelet e voe gant Alfonso Iañ d'Este e Fontainebleau e miz Du 1518. Hervez Giorgio Vasari e oa bet livet ar penn gant da Raffaello Sanzio e-unan. Raffaello koulskoude, pa gasas kartoñs da dug Ferrara, a skrivas e oa bet livet penn-da-benn gant un eiler\nNevesaet e voe gant Francesco Primaticcio e 1540.\n↑ Georges Duby, L'amore e la sessualita , embannadur nevez kresket, troet diwar ar galleg gant Valeria Bajo, Corrado Petrocelli ha Raffaele Licinio, Bari: Dedalo, 1994, ISBN 88-220-0537-6, p. 414\n↑ Augustini Niphi medicis Libri duo, De pulchro primus. De amore, secundus, Lugduni : apud Godefridum, & Marcellum Beringos, fratres, 1549\n↑ Girolamo Ruscelli, Del tempio alla diuina signora donna Giouanna d'Aragona, fabricato da tutti i più gentili spiriti et in tutte le lingue principali del mondo, in Venetia : per Plinio Pietrasanta, 1554\nG. Alberigo, «ARAGONA, Giovanni d'». In: Dizionario Biografico degli Italiani, Vol. III, Roma: Istituto dell'Enciclopedia Italiana (on-line)\nDonata Chiomenti Vassalli, Giovanna d'Aragona : fra baroni, principi e sovrani del Rinascimento, Milano : Mursia, 1987\n(en) Robin, Diana Maury, Larsen, Anne R. and Levin, Carole (2007). Encyclopedia of women in the Renaissance: Italy, France, and England. ABC-CLIO, Inc.\nAdtapet diwar « https://br.wikipedia.org/w/index.php?title=Giovanna_d%27Aragona_(1502-1575)&oldid=1931158 »\nDernière modification le 2 Gen 2022, à 22:05\nKemmoù diwezhañ degaset d'ar bajenn-mañ d'an 2 Gen 2022, da 22:05.


Diforc'hioù etre adstummoù "Maloù" - Wikipedia\nDiforc'hioù etre adstummoù "Maloù"\nStumm eus an 29 Kzu 2006 da 16:34\n299 okted ouzhpennet , 14 vloaz zo\nStumm eus an 20 Kzu 2006 da 23:43 (kemmañ)\nStumm eus an 29 Kzu 2006 da 16:34 (kemmañ) (dizober)\n[[ImageSkeudenn:Saint brendan german manuscript.jpg|thumb|centerright|200px|Sant MaloMaloù gant Sant Brendan war vor]]\n[[Maloù]] zo ur manac'h deuet da vezañ ur [[sant]] bras, unan eus ar [[seizh sant diazezer]] enoret e [[Breizh]]. Anavezet eo evel ''saint Maclou'' e ranvroioù 'zo eus [[Bro-C'hall]] (''Maclovius'' e [[latin]], hervez an testennoù kozh ).\nAn [[hengeltieg]] ''mac'h'' + ''low'' a dalvez evit ''gouestl lufrus''. Lidet e vez [[gouel]] sant Maloù d'ar [[15 Du|15 a viz Du]].\nGanet e oa Maloù e [[Bro-Gembre]] e fin ar [[VI-vetVIvet kantved]]. EnoMont eza easreas d'ar skol da v-[[manati|vanati]] [[LlancarfanLlangarfan]]. Echu e studi gantañ , e chomas ar paotr yaouank er manati evel [[manac'h]]. Kontañ a reer e vije bet badezet Maloù gant Sant [[Brendan]] hag e vije deuet da vezañ unan eus e ziskibled. ▼\nAnvet e voe da [[eskob]], hervez ur vojenn hag e kuitaas e vro c'henidik. Bet e vije gant Sant [[Brendan]] e-pad e veaj kentañ da glask ar Baradoz. Treuziñ a reas ar mor un eil gwech gant kompagnuned hahag douarañe-pad an eil beaj-se e vije bet avielet inizi hanternoz [[Bro-Skos]] gantañ. Douarañ a reas en diwezh en enez vihan ar [[peniti]]our [[Aaron (sant)|Aaron]]. Alese ez eas da gêr [[Aled]], ma teuas da vezañ ar c'hentañ eskob anezhi . Eno en em lakaas da brezegenniñ, mes ar pezh a lavare ne blije ket d'an holl. En em dennañ e reas neuze e Bro-[[Saintonge]]. Eno e varvas d'ar [[16 Du|16 a viz Du]] eus ar bloaz [].
▼\n▲Ganet e oa Maloù e [[Bro-Gembre]] e fin ar [[VI-vet kantved]]. Eno ez eas d'ar skol da v-[[manati]] [[Llancarfan]]. Echu e studi gantañ , e chomas ar paotr yaouank er manati evel [[manac'h]].\nAnvet e voe da [[eskob]], hervez ur vojenn hag e kuitaas e vro c'hinidik.\n▲Treuziñ a reas ar mor gant kompagnuned ha douarañ a reas en enez vihan ar [[peniti]]our [[Aaron (sant)|Aaron]]. Alese ez eas da gêr [[Aled]], ma teuas da vezañ ar c'hentañ eskob anezhi . Eno en em lakaas da brezegenniñ, mes ar pezh a lavare ne blije ket d'an holl. En em dennañ e reas neuze e Bro-[[Saintonge]]. Eno e varvas d'ar [[16 Du|16 a viz Du]] eus ar bloaz [].
\nUl lodenn eus e [[releg]]où a zeuas en-dro da Aled, sez an [[eskopti]] kaset goude pelloc'h war ribl ar mor e-lec'h m'emañ kêr [[Sant-Maloù]] hiziv.
\nMaloù a zo unan euzh ar seizh eskob diazezer a ya ar birc'hirined da welout o [[penniliz|fennilizoù]] pa reont [[Tro-Breizh]].\nSkrivet eo bet ''Vita S. Maclovii'' (buhez Sant Malou) war-dro []. Embannet e voe e [] gant [[Alberzh Meur]] (''Albert le Grand''), manac'h dominikan eus Montroulez.\nAdtapet diwar « https://br.wikipedia.org/wiki/Dibar:MobileDiff/102532 »


iot.bzh - Piv emaomp\nAn objedoù kevreet\nWikipedia a dermen Internet an objedoù evel astenn an internet war an objedoù fizikel. Internet an objedoù ( IoT evit «Internet of Things» e Saozneg) a zo hollad an eskemmoù titouroù ha data kaset gant an objedoù fizikel liammet dre internet. Internet an objedoù a zo kontet evel an trede emdroadur pennañ an internet «Web-3.0», dont a ra goude ar «Web-2.0» kroget gant dioroadur trumm ar rouedadoù sosial. Internet an objedoù a zo un term holled evit komz eus an objedoù kevreet gant implijoù lieseurt ha se evit hollad an dachennoù ar bed (Karr-tan, Pellgehenterezh, Mezegel ...).\nRedioù striz a zo evit perzh brasañ an objedoù kevreet, na c’hellont ket bezhañ implijet gant ar sistemoù implijet war hon urzhiataer. Ar redioù a zo evit ar perzh brasañ an diank a klaouier, pourvezioù harzet, kuzumerezh tredan diskaret, ardremmez aotomatek, hag all. Diaes eo da zoujañ ar redioù-se pa vez euliet, gant an objedoù kevreet, patrommoù dispakañ a-vern e-lerch ma vez milionoù a unvezioù gant ur goust hag a rank bezañ ar bihanañ posupl.\nHiziv e vez lavaret gant dielfenneroù ez eo tremenet an Objedoù kevreet dirak ar Big Data e keñver e potañsiel war ar marc’had. Konted e oa bet 10 pe 15 miliardoù, hervez an doare kontãn, a Objedoù kevreet e 2014. 50 miliard a zo raktreset evit 2020.\nOrin ar raktres\nKroget eo bet ar raktres gant ar skipailh klask ha diorren Intel e Gwened. Erruet eo Intel e Gwened er bloavezhioù 90 gant ur skipailh diorroer arbennikaet er sistemoù e bourzh evit WindRiver. Erruet eo ur skipailh nevez e 2012, labouret ho deus war an dioroadenn Linux/Tizen evit an dachenn ar chirri-tan. Don a ra an distribuadur-se eus Samsung, ipplijet eo ivez gant actourien bras e tachen an otoioù evel Renesas, LandRover... Ar fed eo erruet ar skipailh pell-zo en deus roet tu da ziorroiñ ar barregezhioù ret d’ur raktres evel IoT.bzh, met ivez da groiñ an darempredoù ag a ro aksed d’ar gumuniezh diorroer arbennikaet war ar kraoñel Linux, mererezh ar patchoù, an testoù otomatek, ratre an distribuadurioù...\nGoude ur cheñchament strategiezh, eo bet dibabet gant Intel da baouezat gant diorroadur an distribuadurioù evit ar marc’hadoù serzh evit en em fokusañ war ar bourvez eus komponantoù ret evit ar marc’had an IoT. Intel Gwened en deus fikset ar version eus Tizen e Mezheven 2015 hag lakaet ar skipailh da labourat war IoT-os. Kudennoù a zo bet savet evit implijerien an teknologiez Tizen goude ar cheñchamant strategiezh-se, setu perak eo bet paket hollad ar skodennoù skipailh Gwened gant IoT.bzh hag kemeret an diorroerien pouezusañ evit kenderc’hel gant al labourioù.\nEvit ma rafe berzh hag evit ma vefe padus ur raktres diazezet war komponantoù OpenSource e vo ret d’ar gumuniezh OpenSource da zegemer ar gemmoù ret. An dra-se na c’hell bezañ graet nemet gant tud anavenez evel arbennik war dachenn an OpenSource. Ar patrom diorroiñ OpenSource a rediu neuze da gaout tud anavezet, abennik, doujet ha gant welusted. Bezañ degemeret a c’hell kemer bloavezhioù, setu perak krouiñ ur skipailh gant ur graoñel dija asantet eo un dra diaes pe memes dibosubl d’ober. E Gwened, ar cheñchamant strategiezh Intel en deus roet tu deomp da grouiñ ur struktur nevez gant ur graoñel dija asantet evit kenderc’hel gant al labour dija kroget gant Intel evit ar c’hirri-tan, ar skinwell pe ar pellgomzerezh.\nIoT.bzh a zo un hanterour a sav evit tredeourien distribuadurioù Linux prest da vezañ implijet ha kenglotus gant ezhommoù staget ouzh marc’hadoù serzh ho klianted.\nSpisverkoù kreñv a zo gant an distribuadurioù savet gant IoT.bzh :\nRet eo dezho henliañ ar spisverkadurioù staget ouzh ar marc’hadoù serzh, da skouer «AGL/Genivi» evit dachen ar c’hirri-tan.\nHollad ar komponantoù teknikel a labour etrezo d’un doare heson.\nDoujañ a reont ouzh redioù fonksionel: ar spisverkadurioù staget ouzh ar marc’hadoù serzh a zo savet war ur patrom normalizadur. Ret eo neuze bezañ gouest da gompren ar spisverkoù-se ha da levezoniñ an aozadurioù normalizadur (evel AGL/Genivi) evit ma vefe tu d’ar redioù fonksionel bezañ emplementet gant ur koust dereat.\nImplij a reont un argerzh intergradur dizehan: ar patrom diorroadur OpenSource a zo diazezet war an implijadur eus komponantoù poelladoù liesseurt a zipañ eus ar gumuniezh OpenSource hag gant un emdroadur a n’eus ket tu reoliañ. An distribuadurioù ho d’ho entre 500 ha 1000 komponantoù hervez ar marcharc’had serzh, pep konponant ho emdreiñ gant patromoù a luskoù disheñvel. Ret eo neuze d’an distribuadur bezañ ad-savet dizehan evit kendalc’hfe ar komponantoù da labourat etrezo hep distrujiñ kenstagded an hollad.\nAdintegradur ar cheñchamantoù hag an ouzhpennadennoù ‘barzh ar kod gumuniel a zo pouezus-tre : pa vez torret kenstagded an distriduadur gant ur kompanant nevezaet, ar roll a zo gant IoT.bzh da gempenn ar gomponant a-benn reizhañ ar gudenn ar buhanañ posubl. Pal ar gempennadenn-se a zo da reizhañ pe da korntreiñ ar gudenn evit ma ne vefe ket a regresadenn gant an distribuadur. Ret eo ivez ampellañ ar cheñchamantoù-se er kod orin evel ma ‘z eo dalc’het gant ar gumuniezh. Keit ha ma ne vo ket gonzañvet ar cheñchamantoù gant ar gumuniezh e vo ret gant IoT.bzh da genderc’hel da nevezaat ar cheñchamantoù-se bep wech ma vo nevezaet ar pakajoù. Ar chenchamantoù-se a zo lakeat er paked «Source» en ur zoujañ ouzh spered an diorroadur gumuniel gant ar binvioù implijet gant ar paked. An diorroer a ginnig ar chenchamantoù a rank bezhañ anavezet evel un arbennik er gumuniezh, petramant e vefe tu d’ar ginnig-se bezhañ nac’het hep bezañ memes studiet.


Région_Bretagne - Sizhunvezh an deskardelezh e 2017\nAn deskardelezh zo un hentad stummañ klok, a-zoare ha diouzh cheñchamantoù ekonomikel Breizh, eus an TGM (testeni gouested vicherel) betek ar Vachelouriezh +5. Ouzhpenn 75 % eus deskidi Breizh a gav ul labour 18 miz goude fin o stummadur, en unan eus an 280 micher a c’heller deskiñ dre ar stummerezh a-bep-eil.\nKas an deskardelezh war-raok a zo unan eus an traoù kentañ d’ober evit Rannvro Breizh ha postañ a ra arc’hant bep bloaz evit gwellaat ar stummadurioù ha skoazellañ an deskidi. Sevel kartenn ar stummadurioù micherel (Kreizennoù stummañ an deskidi ha rouedadoù micherel publik ha prevez), lakaat emdreiñ ar c’hinnig stummadurioù, postañ arc’hant er c’hreizennoù stummañ, reiñ skoaziadoù d’an deskidi ha d’an implijerien… Strivoù bras a ra ar Rannvro ha gouestlañ a ra ur bern arc’hant evit reiñ c’hoant d’ar re yaouank ha d’an embregerezhioù da vont war an hent-se.\nTost 18 000 Breizhad pe Vreizhadez yaouank a ziviz mont war hent an deskardelezh bep bloaz, en unan eus an 38 a greizennoù stummañ deskidi (KSD) er rannvro. Ur stummerezh a-bep-eil eo an deskardelezh, gant ul lodenn deorikel en ur c’hKSD hag ul lodenn bleustrek en un embregerezh, ma teskont ar chemet gant ur mestr-deskidi.\nUn dra nevez e 2017 : abaoe ar 1añ a viz Genver ez eo Breizh unan eus ar 7 rannvro eus Frañs a zo bet dibabet evit an taol-arnod war an deskardelezh betek 30 vloaz.\nHoll deiziadoù an dorioù-digor er c’hKSD !\nPolitikerezh ar rannvro war dachenn an deskardelezh\nKartenn ar stummadurioù dre an deskardelezh e Breizh\nTableau journées portes ouvertes CFA 2017 38 KB\nPublié le Thursday, February 23, 2017


Malgven - Wikipedia\nMalgven pe Malgwen(n), zo ur plac'h a zo bet faltaziet ha lakaet e-barzh mojenn Kêr Is, e dibenn an XIXvet kantved, gant an Elzasad romantel Édouard Schuré, marteze diwar ur vojenn eus ar C'hab Sizhun, hogen n'eo ket testeniet.\nBrudet e voe gant Charles Guyot e deroù an XXvet kantved, en ur gontadenn.\nUr rouanez eus an hanternoz e oa Malgven, ha ren a rae e-kichen he fried kozh Harold pa zegouezhas gant ar roue Gradlon ha troas sot-pitilh gantañ. En lakaat a reas-hi da lazhaén he fried, hag int kuit da Vreizh war e varc'h, Morvarc'h. Bloaz e padas o beaj, genel a reas ur verc'h, Dahud, ha mervel.\nAdtapet diwar « https://br.wikipedia.org/w/index.php?title=Malgven&oldid=1651857 »\nKemmoù diwezhañ degaset d'ar bajenn-mañ d'an 15 Gou 2015, da 16:06.


Abrege eus an Aviel/Chapistr 15 - Wikimammenn\nAbrege eus an Aviel/Chapistr 15\nPrud’homme, 1822 (p. 65-68)\n◄ Evit sul ar Quinquagesim Evit Merc’her ar Ludu Evit ar sul quenta eus ar C’horaïs ►\nMeditation var ar sonch eus ar maro ha var ar profit a ellomp da denna anezàn.\nCOnsiderit penaus intantion an Ilis er ceremoni santel eus al Ludu eo digass sonch deomp eus ar maro ; en ur lavaret da bep hini ac’hanomp : Memento homo, etc. da lavaret eo, Ho pet sonch, map d’en, ne doc’h nemert poultr, hac e tistroot e ludu.\nPet occasion a ganvàn-me bemdez da songeal er maro ! Guelet a ràn bemdez re-all o vervel, pere a lavar din : hirio evidòn, arc’hoas evidoud. Cousquet a ràn er guele e pehini e zleàn mervel : mont a ràn bemdez d’an Ilis da behini e vezin douguet un deiz : pidi a ràn var beïou va zud coz : querzet a ràn var an douar dindan pehini e vreinin : cleout a ràn bemdez o son ar memes cloc’h pehini a avertisso ar re-all eus va maro : santout a ràn memes infirmiteou pere am avertis avoalc’h n’am eus muy cals amser da veva.\n2 P. Evit ma vezo ar sonch eus ar maro profitabl evidoc’h, livirit deoc’h hoc’h-unan : mervel a rin : ar c’horf-mâ a behini e quemeràn quement a sourci a vreino hac a vezo rentet e ludu : ar bed ne vezo muy netra evidòn : ancouet e vezin ennàn evit bepret. Mar quivit ar sonch-ze trist ha c’huero, ar feiz hac an esperans en dousaï hac en rento consolant evidoc’h.\nNe d’eo quet avoalc’h songeal e teui ar maro, ret eo songeal e teui souden. Ar vuez-mâ a so ber : tremen a ra evel ur squeud ; ar maro ne ell quet eta beza pell diouzomp. Livirit eta alies deoc’h hoc’h-unan : ar bloas-mâ, ar zun-mâ, en deiz-mâ a ell beza an diveza eus va buez. Guelet a ràn re-all o vervel pere a oa quer yaouanc ha quen dispos ha me. Meur a hini a vez surprenet gant ur maro subit e creiz o nerz hac o brud. Ar memes tra a ell erruout guene-me ; ret eo din eta en em zerc’hel var evez gant aoun na venn suprenet : ret ê din regli ervad va buez : ret ê din en em lacât e stad da vont dirac Doue pa bligeo gantàn va guervel : ret ê din ober bremàn ar pez a garren da veza grêt en heur ar maro : ret ê din tremen peb deiz eus va buez evel pa dlefen mervel en deiz-ze.\nGouelit petra a raï muy a boan deoc’h voar ho maro, ha quemerit ar resolution da lacât urz e quemense.\nGouelit petra a illit ober bremàn hac a garrac’h da veza grêt pa viot en hoch heur diveza, ha quemerit ar resolution d’e ober.\nO va Doue, me ho trugareca da veza roet din amser evit en em brepari da vervel ; pelec’h e ven-me bremàn mar ho pije va surprenet ur bloaz so, dec, uguent vloaz-zo ?\nPetra a raën me, ma ve rêt din mervel hirio ?\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_15&oldid=170940 »\nKemmoù diwezhañ degaset d'ar bajenn-mañ d'an 29 Eos 2021, da 15:49.